سه‌ركرده‌ی ماویه‌كانی عێراق:سه‌لیم پۆڵس – Denegkan\nسه‌ركرده‌ی ماویه‌كانی عێراق:سه‌لیم پۆڵس\nسه‌ركرده‌ی ماویه‌كانی عێراق:\nئێمه‌و خه‌ڵک هه‌موو شاخ و شاره‌کانی عێراق له‌ده‌سه‌ڵاته‌کانی عیراق و باكوری عێراق ده‌که‌ینه بورکان و ده‌یانته‌قینینه‌وه به‌ڕویاندا\nژن و پیاوه ماویه‌کان پێکه‌وه شه‌ری ئه‌لقاعیده‌و شیعه‌کانی سه‌رحوکمی عێراق و پارتی “بارزانی”ان کردووه شه‌هیدیشمان هه‌یه\nحزبی شیوعی عێراق و کوردستان بڕواو فکره‌ی شیوعیه‌تیان ئیختیساب و ته‌زویر کردووه ئێمه وه‌ك فه‌وزالیزمه‌کان لێیانده‌ڕوانین حسابی كه‌روێشكێكیان بۆ ناكه‌ین\nئه‌وانه كه‌خۆیان ناو ناوه شیوعی له عێراق و كوردستان ناتوانن هیچ داکۆکییه‌ک له‌خۆیان بکه‌ن کاتی خۆشی مه‌لا مسته‌فا داکۆکی لێده‌کردن له عێراقدا\nمه‌سولینی کورد به‌هۆی هه‌ستکردن به‌بۆنی هه‌بونی ماویه‌کان و بێزاری خه‌ڵک حاڵیان حاڵی مشکه و ناتوانن خۆیان رابگرن\nبه‌نسبه‌ت ئێمه له جنوب تا شیمال هه‌موو خه‌ڵک موشته‌ره‌کن له عێراق بێ مه‌شاکیلی جوگرافی\nڕزگار ره‌زا چوچانی/ ستۆكهۆڵم\nگروپێک به‌ناوی ماویه‌کانی عێراقه‌وه کار ده‌که‌ن و جارو بار به‌یاننامه‌ی خۆیان راده‌گه‌یه‌نن. ئه‌وان له‌ژێر ناوی” كۆمه‌ڵه‌ی ماوییه‌كانی عێراق” کار ده‌که‌ن، له‌ڕێی هاورێیه‌کم “نیاز باران” له‌ستۆکهۆڵم ئه‌دره‌سی قائیدی ماویه‌کانی عێراقم ده‌ستکه‌وت، که‌ناوی سه‌لیم پۆڵسه و دواتریش توانیمان هه‌رچۆن بێت ده‌رفه‌تی ئه‌م دیمانه‌ی له‌گه‌ڵ بخولقێنین. سه‌لیم پۆڵس خه‌ڵکی هه‌ولێره و رابه‌رایه‌تی ماویه‌کانی عێراق ده‌کات, له‌هه‌مان کات پێێ خۆش نییه به قائید ناوی بهێنرێت، چونکه”من خزمه‌تکاری کرێکار و هه‌ژارم” ئه‌و ئاشکرای ده‌کات ماویه‌کانی عێراق شه‌ڕیان له‌دژی ده‌سه‌ڵاتی ئێستای عێراق کردووه و شۆڕشی چه‌کداریان راگه‌یاندووه، ئه‌وه‌ش ده‌ڵێت که جیاوازی له‌نێوان هیچ به‌شێکی عێراق ناکه‌ن هه‌موو لایه‌ک به‌عێراق ده‌زانن به کوردستانیشه‌وه. له‌م دیمانه‌دا پۆڵس زیاتر له کۆمه‌ڵه‌ی ماوی و په‌یوه‌ندی و کارو تێڕوانینه‌کانیان ده‌دوێت.\nرزگار رەزا چوچانی/ وه‌ک راتانگه‌یاندووه ماویه‌کانی عێراق ته‌جه‌مموعێکتان دروستکردووه ده‌کرێت له‌مه‌به‌ستی له دروستکردنی ئه‌و ته‌جه‌موعه بدوێن؟\nسەلیم پۆڵس/ ئه‌و ته‌جه‌موعه‌مان دامه‌زراند وه‌ک رێکخراو، چونکه ئه‌مه‌لێک نه‌بوو له‌کۆنه‌کان ئه‌وانه‌ی به‌ناوی ڕزگاری خه‌ڵکی عێراق کار ده‌که‌ن شتێکی تازه دروست ببێت، له‌گه‌ڵ ئه‌وه‌ش ئێستا له‌ته‌واوی دنیا حه‌ره‌که‌ی تازه دروستکراوه دژی ته‌نزیماتی کۆنه‌پرستی ته‌حریفی و سه‌رمایه‌داری له‌سه‌رانسه‌ری دنیا شۆڕشێک دژی ئه‌وانه راگه‌یه‌نراوه ئێمه‌ش ده‌ستمان به‌و شۆڕشه‌کردووه و به‌یاننامه‌یه‌کی خۆراگه‌یاندنمان بڵاوکردوه‌و له‌لایه‌ن چینی چه‌وساوه پێشوازی لێکرا، به‌ڵام ئه‌و ستراتیژیه‌ته‌ی راگه‌یه‌نراوه ستراتیژی یه‌ک ده‌وڵه‌ت نییه ستراتیژی سه‌رانسه‌ری حه‌ره‌که‌کانی پرۆلیتاری ماوی دنیایه و ئێمه‌ش یه‌ک له‌و حه‌ره‌که پرۆلیتاریانه‌ین.\nرزگار رەزا چوچانی/ له‌راگه‌یاندنی خۆتان باسی شۆڕشی چه‌کداری ده‌که‌ن بۆ؟\nسەلیم پۆڵس/به‌ڵێ به‌ڵام ده‌مانه‌وێت شۆڕشێکی سه‌قافی درست بکه‌ین به‌هۆی ئه‌وه‌ی زۆر مه‌سائیلی کۆن و ته‌قلیدی و خراپ له کۆمه‌ڵگه‌ی ئێمه بونی هه‌یه ناروخێت و ناگۆڕێت ئه‌گه‌ر به شۆڕشێکی رۆشنبیری و ئیعلامی نه‌بێت له په‌نای ئه‌و شۆڕشه چه‌کداریه‌ی ڕامان گه‌یاندووه, ده‌شتوانین ئه‌و کۆنه په‌رست و ته‌حریفیانه‌ی به‌هاوکاری ئه‌مریکا ده‌ستیان به‌سه‌ر عێراق گرتووه بڕوخێنین، چونکه ئه‌وانه مه‌جموعه‌یه‌کی بازرگانن وه‌ک توجاری جه‌نگ و نه‌وت، وازحه ئه‌وانه کێن. ئه‌وانه هیچیان نییه خۆیانی پێ بنیات بنێن ته‌نها جوڵاندنی ته‌عاتوفی خه‌ڵک نه‌بێت. به‌مه‌سائیلی ژنان و قه‌ومیه‌ت و جوگرافیا و ئه‌و لایه‌نانه بۆ ئه‌وه‌ی به‌دوایان بکه‌ون، حزبیان دروستکردووه بۆخزمه‌تی چه‌ند که‌سێکی به‌ناو قیاده ته‌نزیمیشیان بۆ خزمه‌تی خۆیان دروستکردووه و به‌ناو قیاده‌که‌شیان بۆ خزمه‌تی ته‌به‌قاتی سه‌رمایه‌دارو رجال دین کارده‌که‌ن که‌خۆشیان هه‌ر له‌وانن، بۆیه ئه‌و کۆنه په‌رستانه پێکه‌وه کاریان کردوو ئێستا به‌ناو حکومه‌تێکیان ته‌شکیل کردووه به‌سه‌رۆکایه‌تی ئیمپریالی, ئێمه شۆڕش ده‌که‌ین بۆ ئه‌وه‌ی ئه‌و ته‌حریفیانه‌ی عێراق به‌گشتی له‌کۆڵ خه‌ڵکی ئه‌و وڵاته بکه‌ینه‌وه.\nرزگار رەزا چوچانی/واته ده‌ته‌وێت بڵێی خه‌ڵک له‌ده‌ور‌تان کۆبۆته‌وه و ئێستا له عێراق ته‌نزیمتان هه‌یه؟\nسەلیم پۆڵس/ ئه‌و سوئاله زۆر له‌ئێمه کراوه‌و له‌ڕێی ئه‌نته‌رنێته‌وه زۆر له‌باره‌یه‌وه نوسراوه و له‌حیوار موته‌مه‌دین پیاوانی ئیمپریالی به ئاره‌زوی خۆیان له‌وباره‌یه‌وه قسه‌یان کردووه، به‌ڵام کاتێک ده‌ڵێین شۆڕشی پرۆلیتاری عێراق ته‌واوی ئه‌وانه له‌گه‌ڵن که دژی ده‌سه‌ڵاتی سه‌رمایه‌دارو زۆردارو ده‌سه‌ڵاتی عه‌سکه‌رتارن. ئێمه به‌خه‌ڵکمان وتووه و ده‌ڵێین ئه‌و خه‌ته هه‌یه ده‌تان بات بۆڕزگار بوون و مافی خۆتان. خه‌ڵک خۆیان ته‌نزیم کردووه و ده‌که‌ن بروایان به ته‌نزیمێک هه‌یه که رێکیان بخات و ته‌وجیهیان بکات بۆ شۆڕش، چونکه ده‌بێت هێزێک هه‌بێت بۆ روخاندنی ئه‌قه‌لیه‌تێکی زاڵم که هه‌موو شتیان قۆرغ کردووه.\nبۆیه خه‌ڵک متمانه‌ی به ئێمه‌یه بۆ ئه‌و لایه‌نه ئێمه ته‌نزیماتمان هه‌یه و مه‌جموعاتی منه‌زه‌مه‌ی ماویش هه‌یه له عێراق سه‌رانسه‌ر په‌یوه‌ندیان له‌گه‌ڵ یه‌ک هه‌یه کار ده‌که‌ن. که داهاتوو دامه‌زراندنی حزبێکی گه‌وره رابگه‌یه‌نن.\nرزگار رەزا چوچانی/ وه‌ک راتان گه‌یاندووه کار ده‌که‌ن بۆ ئازادکردنی عێراق واته به‌گشتی کار بۆ عێراق ده‌که‌ن؟ ئه‌ی ئه‌گه‌ر ده‌سه‌ڵاتتان گرته ده‌ست برواتان به‌وڵاتێک ده‌بێت به‌ناوی کوردستان؟\nسەلیم پۆڵس/ له عێراق خه‌ڵک پێکه‌وه ده‌ژی و جوگرافیا جوگرافیای خه‌ڵکه، موشکیله‌ی ته‌به‌قیات هه‌بووه موشکیله‌ی جوگرافیا نه‌بوه چه‌ند ساڵه زاڵمه‌کان خه‌ڵک به‌ناوی جیاوازی قه‌ومی کوردی عه‌ره‌بی ئاشوری تورکمانی فریوده‌ده‌ن جوگرافیاشیان به‌شکردوه، وه‌ک خۆیان ده‌ڵێن ئازادیشیان کرد، به‌ڵام هه‌مان ده‌سه‌ڵاتی دیکتاتۆری و عه‌سکه‌ری جاران ده‌به‌ن به‌ڕێوه, دیسان هه‌مان مه‌شاکیلی ته‌به‌قاتی خه‌ڵک له‌گه‌ڵ سه‌رانی ئه‌و رژێمانه بونی هه‌یه. به‌نسبه‌ت ئێمه له جنوب تا شیمال هه‌موو خه‌ڵک موشته‌ره‌کن له عێراق بێ مه‌شاکیلی جوگرافی وه‌ک چۆن له رابردوو خه‌ڵکی عێراق پێکه‌وه ده‌ژیان و بێ مشکیله هه‌موو هاوکارو برای یه‌ک بوون و یارمه‌تی یه‌کیان ده‌دا. ئه‌گه‌ر که‌سێک له‌هه‌ولێر زه‌ره‌ری لێده‌که‌وت خه‌ڵکی به‌سره بۆی ده‌گریاو بۆ خه‌ڵکی به‌سره‌ش هه‌ولێر به‌هه‌مان شێوه، ئێستا که‌باس له جیاوازی ده‌کرێت حکومه‌تێک به‌وبۆنه‌یه‌وه دامه‌زرا به‌ناوی حکومه‌تی کوردستان چی جیاواز تریان کرد له‌و حکومه‌ته‌ی ده‌یان ویست بیگۆڕن، نه‌ک شتێکیان نه‌کرد ته‌واوی خه‌ڵکی کرێکارو هه‌ژارو که‌م ده‌رامه‌ت له‌سایه‌یدا چه‌وساوه بوون زیندانیان ده‌که‌ن و زوڵمیان لێده‌که‌ن و بێبه‌شیان ده‌که‌ن، له‌نێوان خۆشیان هه‌مان جیاوازی که ئه‌وان ده‌یان ویست ئێستا دروستیان کردووه‌ته‌وه به‌ناوی ئه‌وه‌ی ئه‌وه ئاشوریه ئه‌وه تورکمانه ئه‌وه کورده ئه‌وه فڵانه، مه‌به‌ستیان له‌مه‌ش ئه‌وه‌یه دوژمنایه‌تی قه‌ومی دروستبکه‌ن و خه‌ڵک پارچه پارچه بکه‌ن، تا بێ هێزبن و به‌ئاسانی به‌سه‌ریاندا باشتر زاڵ بن و تاڵانی و کاری خۆیان بکه‌ن و زیاتر سود به‌خۆیان و سه‌رمایه‌داری دنیا بگه‌یه‌نن که شه‌ریکن له‌زۆربه‌ی شه‌ریکاتی دنیا. ئه‌وانی به‌غداش به‌هه‌مان شێوه بۆیه ئێمه بروامان به‌و دابه‌شکارییه نییه ناکرێت به‌و کوردانه‌ی له به‌غدا ده‌ژین یان به‌و عه‌ره‌ب و ئاشوری و تورکمانانه‌ی له هه‌ولێر ده‌ژین بڵێین بڕۆن ئه‌وه وڵاتی ئێوه نییه, وڵات وڵاتی هه‌موو خه‌ڵکه به‌هاوبه‌شی. ئه‌وه‌شمان له‌بیر نه‌چێت ئیشی ئێمه دیاری کردنی جوگرافی نییه ئیشی ئێمه ته‌وعیه‌و ئاراسته‌کردنی خه‌ڵکه چۆن شۆڕش بکه‌ن و خۆیان ئازاد بکه‌ن له‌و رژێمانه له‌و ئه‌قه‌لیه‌تانه‌ی حوکمیان ده‌که‌ن و زوڵمیان لێده‌که‌ن. ئه‌وه ی  له ئه‌وله‌ویه‌تی ئێمه‌یه کار کردنه بۆ نه‌هێشتنی ته‌به‌قیات.\nرزگار رەزا چوچانی/وتمان ئه‌گه‌ر کرێکاران و جوتیارانی کوردستان داوای ده‌وڵه‌تی خۆیان کرد جیا له عێراق؟\nسەلیم پۆڵس/ که ئه‌و مه‌شاکیله ته‌به‌قییه نه‌ما خه‌ڵک هه‌موی یه‌که‌و ئه‌و داواکاریه‌یا‌ن نابێت. ئێستا ئێمه له عێراق کار ده‌که‌ین و له‌هه‌موو قه‌ومیه‌ته‌کانیش له‌گه‌ڵمانن، ژن هه‌یه قیاده‌ی سه‌ربازیمان بۆ ده‌کات و کورده به‌هه‌مان شێوه له‌قه‌ومیه‌ته‌کانی دیکه‌ش سه‌رکرده‌مان هه‌یه. ئێمه وه‌ک عێراقییه‌کان پێکه‌وه کارده‌که‌ین ده‌ست له‌ناو ده‌ست هه‌وڵده‌ده‌ین بۆ ئازادکردنی عێراق له‌ده‌ست ئه‌و زوڵم و تاڵانییه‌ی ئێستا ده‌کرێت له میلله‌ت که له‌مێژودا شتی وا نه‌بووه.\nرزگار رەزا چوچانی/ ئێوه له‌گه‌ڵ ئه‌و ده‌سه‌ڵاته‌ی که ئێستا له عێراق هه‌یه و ته‌واو دژایه‌تیتان بۆ ڕاگه‌یاندووه به‌نیازی شۆڕشی چه‌کدارین؟\nسەلیم پۆڵس/ دیاره ئێوه باش ئاگادار نین هاوڕێیانی ئێمه له عێراق ماویه‌کان شۆڕشی چه‌کدارییان ده‌ست پێکردووه و عه‌مه‌لیاتی عه‌سکه‌ریان کردووه، له به‌غداو موسه‌یب و که‌رکوک و خانه‌قین و زۆر مه‌ناتیقی تر زۆر چالاک بوون و به‌شانازیه‌وه ژن و پیاوه ماویه‌کان پێکه‌وه شه‌ری ئه‌لقاعیده‌و شیعه‌کانی سه‌رحوکمی عێراق و پارتی “بارزانی”ان کردووه زۆر شه‌هیدیشمان هه‌یه، به‌ڵام ئه‌و شه‌هیدانه وای کردووه ستراتیژیه‌تی تازه‌ی خۆمان دابڕێژینه‌وه. ئێستا به‌شیوه‌یه‌کی تر سه‌رقاڵی به‌رپاکردنی شۆڕشێکی شه‌عبی مه‌زنین له لادێکانه‌وه ده‌ست پێده‌که‌ین به‌ره‌و شاره‌کان و له‌هه‌موو ناوچه‌کانی عێراقیش ده‌ست به‌کارین.\nرزگار رەزا چوچانی/ ئه‌ی له‌کوردستان؟\nسەلیم پۆڵس/ من پێم وتی به‌نسبه‌ت ئێمه‌وه جیاوازی نییه هه‌مولا عێراقه. نازانم تۆ بۆ ئه‌م دابه‌شکاریه باس ده‌که‌ی که وه‌ڵامت وه‌رگرت، خۆ نەکەوتونەتە ژێر تائسیری تەحریفیەکان؟ بۆ ئێمه هه‌موو شاخه‌کانی عێراق بورکانه و به‌سه‌ر ئه‌وانه‌ی ئه‌مرۆ ناوی خۆیان ناوه ده‌سه‌ڵات ده‌یانته‌قێنینه‌وه، ئیدی چیای سه‌فینه کێوه ڕه‌شه زۆگه هه‌ندرێنه حه‌مرینه به‌مۆیه هه‌موو ئه‌و شاخانه به‌نسبه‌ت شۆڕشی ئێمه‌وه بورکانن. ئه‌مڕۆنا سبه‌ی هه‌موو به‌رویاندا ده‌ته‌قێته‌وه خه‌ڵکیش به‌هه‌مان شێوه‌ی شاخه‌کان بورکان ئاسا ده‌بن و ده‌ته‌قنه‌وه، خه‌ڵک ئاماده‌ی شۆڕشه و ته‌نها رۆشنبیرکردنه‌وه‌ی ده‌وێت و ئێمه‌ش به‌و کاره هه‌ستاوین، بۆیه ئه‌مرۆ یان سبه‌ی ئێمه‌و خه‌ڵک هه‌موو شاخ و شاره‌کانی عێراق له‌ده‌سه‌ڵاته‌کانی عیراق و ئه‌وانه‌ی باكوری عێراق ده‌که‌ینه بورکان و ده‌یانته‌قیَنینه‌وه به‌رویاندا. ئێمه ده‌زانین خه‌ڵک بێزاره له‌وانه‌ی ئیمپریالیان له‌پشته, ئه‌وان تا دوێنی چوار حزب بوون له عێراق ئه‌مرۆ به پشتیوانی ئیمپریالیزم بونه‌ته 500 حزب و فه‌وزایه‌کی زۆر گه‌وره‌یان له عێراق به‌رپا کردووه، که‌له‌ناو ئه‌وانه‌دا چلو دوو حزب زیاتریان کوردن. بۆیه‌ش خه‌ڵک بێزاره له‌و فه‌وزاو ده‌زانێت ئه‌مه ئیمپریالی بۆ مه‌ستکردنی خه‌ڵک ئه‌م فه‌وزای دروستکردووه بۆ ئه‌وه‌ی به‌یه‌که‌وه سه‌رقاڵیان بکات و ئه‌و ئه‌وتاڵانکردنه‌ی وڵات نه‌بینن .به‌ڵام خه‌ڵکی عێراق ئه‌وه ده‌زانن بۆیه ئاماده‌ی شۆڕشن ئه‌مڕۆیان سبه‌ی وه‌ک بورکان ده‌ته‌قنه‌وه و شۆڕشی خه‌ڵک و ماویه‌کانی عێراق نزیکی سه‌ركه‌وتنه.\nرزگار رەزا چوچانی/ واته ئێوه له‌کوردساتنیش ته‌نزیماتتان هه‌یه و سه‌رقاڵی ئاماده‌کاری شۆڕشه‌که‌ن؟\nسەلیم پۆڵس/ به‌ته‌ئکید ئێمه ته‌نزیماتمان هه‌یه و خه‌ڵک له‌گه‌ڵمانه  جه‌ماعه‌تی بارزانی و تاڵه‌بانیش ئه‌م راستیه ده‌زانن ده‌شترسن. ئه‌گه‌ر نه‌ترسن ئه‌وه‌نده پاره خه‌رج ناکه‌ن بۆ کڕینی خه‌ڵکی رۆژنامه‌نوس و نوسه‌رو رۆشنبیره‌کان. بزانه کابرایه‌کی موسه‌قه‌ف چوار قسه ده‌کات لێی ده‌ده‌ن، چونکه ده‌ترسن, زۆربه‌ی مه‌سولینی کورد به‌هۆی هه‌ستکردن به‌بۆنی هه‌بونی ماویه‌کان و بێزاری خه‌ڵک حاڵیان حاڵی مشکه و ناتوانن خۆیان رابگرن له هیچ جێیه‌ک, هه‌وڵه‌کانی شۆڕش و ئاماده‌کارییه‌کان له عێراق به‌گشتی رۆژبه‌رۆژ سه‌رکه‌وتوتر و به‌رفروانتر ده‌بێت. بۆیه به‌رپرسانی ئێستای عێراق خه‌ڵكێکی زۆریان به‌پاره گرتووه ده‌یانه‌وێت خه‌ڵک به‌پاره بکه‌نه عه‌سکه‌رو حه‌ره‌سیاتی ماڵ و مناڵ و ئه‌و سه‌ره‌وه‌ته‌یان پێبکه‌ن که له‌میله‌تیان دزیوه بیان که‌نه حه‌ره‌سی قه‌سرو ڤیلاو ئه‌و زه‌ویانه‌ی له‌خه‌ڵکیان داگیر کردووه. به‌ڵام پاره ناخوات ئه‌گه‌ر کاتیش بکڕن ناتوانن ئیراده‌ی خه‌ڵک بکڕن، ئێمه په‌یوه‌ندی و ژیانی ته‌به‌قیمان هه‌یه له‌گه‌ڵ ئه‌و خه‌ڵکه و زۆر نزیکن له‌ئێمه, ئه‌وه‌ی به‌زمان قسه ناکات دڵی پڕه له بێزاری و هه‌موو ئاماده‌ی شۆڕشه‌که‌ن, خه‌ڵک ده‌زانێت ئه‌وانه له حه‌فتاکانه‌وه کار ده‌که‌ن به‌ئه‌وه‌نده‌ی دوو سه‌عاتی ئێمه نه‌چونه‌ته ناو خه‌ڵک و کاریان له‌گه‌ڵ خه‌ڵک نه‌کردووه. بۆیه ئاماده‌ی خه‌باتن له‌گه‌ڵمان ئێمه له‌گه‌ڵ خه‌ڵکین و ئه‌وانیش له‌گه‌ڵ ئێمه‌ن.\nرزگار رەزا چوچانی/ واته بۆ ئێوه جیاوازی له نێوان سیسته‌می سیاسی و ده‌سه‌ڵات له‌کوردستان و عێراق نییه شۆڕش له‌دژی هه‌ردوو لا ده‌که‌ن؟\nسەلیم پۆڵس/ ئێمه وه‌ک یه‌ک لێیان ده‌روانین و پارچه‌یه‌کن له‌یه‌ک. له‌رابردو پێکه‌وه‌بون و ئێستاش پێکه‌وه کارده‌که‌ن، بۆیه پێیان ده‌ڵێین “به‌ره‌ی فاشی و جه‌نگ” ئه‌و به‌ره فاشییه‌ی که به ئینقیلابی عه‌سکه‌ری ئه‌مریکی ده‌ستیان به‌سه‌ر حکومه‌تدا گرتووه، ئێمه واده‌بینین که ئه‌مریکا پیاوێکی خۆی روخاند بۆ ئه‌وه‌ی جێی چه‌ند پیاوێکی خۆی بکاته‌وه. بۆیه ئه‌وه قبوڵناکه‌ین خه‌ڵکی عێراقیش له‌گه‌ڵ ئێمه‌یه کاتی خۆشی من له‌وه‌ڵامی رۆژنامه‌یه‌کی بیانی له‌باره‌ی ئه‌وه‌ی بۆچی به‌نیازی مقاوه‌مه‌ین؟ به‌یه‌ک پرسیار وه‌ستاندم وتم باشه تۆ کاتێک له‌پێش چاو‌ت ماڵه‌که‌ت تاڵان بکه‌ن و هیچ یاسایه‌ک نه‌بێت داکۆکیت لێ بکات مقاوه‌مه ده‌که‌ی یان ته‌ماشا ده‌که‌یت؟ بۆیه ئێمه به‌رانبه‌ر ئه‌و ته‌حریفیانه یه‌ک جۆر حسابات ده‌که‌ین.\nرزگار رەزا چوچانی/ تۆ وتت خه‌ڵکی زۆرمان له‌گه‌ڵه وتت خه‌ڵک هه‌موی بێزاره. به‌ڵام تۆ ئه‌بینی شێوه‌یه‌کی تر له خه‌بات بۆ گۆڕینی سیسته‌م هه‌یه پێی ده‌ڵێن شۆڕشی سپی که به‌بێ خوێن رشتن گۆڕان ده‌خولقێنێت وه‌ک هه‌ڵبژاردن بۆچی ئێوه ئه‌و جۆره شۆڕشه ناکه‌ن و بیرتان له شۆڕشی چه‌کداری کردۆته‌وه که خوێن ڕشتنی به‌دوادێت؟\nسەلیم پۆڵس/ ئه‌سڵه‌ن شۆڕشی سپی خورافاته. نه‌ده‌بوو ئێوه‌مانان باسی شتی وابکه‌ن! چونکه ده‌زانن حکومه‌ت و هێزی عه‌سکه‌رو ئه‌جهه‌زه‌ی موخابه‌راتی هه‌یه. بڕواو هێزی عه‌سکه‌رتاری هه‌یه، هه‌رکه‌سێک بیه‌وێت بێته سه‌رحوکم و له‌گه‌ڵ ئه‌و ستراتیژه نه‌گونجێ که داڕێژراوه ئه‌و ئیباده‌یان ده‌کات، له‌هه‌موو دنیاش یه‌ک رژێمی سه‌رمایه‌داری به هه‌ڵبژاردن نه‌روخاوه‌و نه‌گۆڕاوه ته‌نها ده‌مو چاوه‌کانیان ده‌گۆڕێت هه‌موو ئه‌وانه‌ی له دنیا به هه‌ڵبژاردن دێنه سه‌ر حوکم ته‌نها ده‌موچاویان گۆڕاوه ئه‌گه‌رنا یه‌ک ستراتیژی نوسراوه جێ به‌جێ ده‌که‌ن. هه‌ریه‌که‌و به بۆچون و به‌شیوه‌ی خۆی، ئه‌سڵه‌ن شتێک نییه به‌ناوی شۆڕش له‌دنیا و ناوی شۆڕشی سپی بێت ئه‌وه ناوێکه‌و وه‌کو واقیع وجودی نییه ته‌نها شۆڕشی چه‌کداری چاره‌سه‌ره شه‌ڕی میلی ستراتیژی ماوسیتۆیه ماو کابرایه‌کی مارکسی لینی و واقیع بین و شیوعی بووه ئه‌وه بڕوای ئێمه‌شه که هێز هێز ده‌روخێنێت.\nرزگار رەزا چوچانی/ ئێوه به‌ناوی شیوعیه‌ته‌وه کار ده‌که‌ن و داوای شۆڕشی چه‌کداری ده‌که‌ن، به‌ڵام ئه‌وه حزبی شیوعی عێراق و کوردستان هه‌ن و به‌شداری ئه‌و ده‌سه‌ڵاتانه‌ن که تۆ به‌و شێوه باسی ده‌که‌یت رات له‌و باره‌وه چییه؟\nسەلیم پۆڵس/ ئه‌زانی له‌گه‌ڵ ئیحترامم بۆ خوێنه‌ره‌کانتان کاتێک مرۆڤ دایک و خوشکی ئیختیساب ده‌کرێت دیفاع له‌شه‌ره‌فی خۆی ده‌کات و به‌ده‌نگ دێت، به‌هه‌مان شێوه که ئیختیسابی بیروبڕواکه‌شی کرا ده‌بێت داکۆکی بکات ئه‌وانه‌ی تۆ ناوت بردن به حزبی شیوعی عێراق و کوردستان بڕواو فکره‌ی شیوعیه‌تیان ئیختیساب و ته‌زویر کردووه ناکرێت، خه‌ڵک به‌وانه بڵێ شیوعی و رێگه‌شیان پێ بدرێت بڵێن شیوعین ناکرێت. ئێمه‌ش و خه‌ڵکیش قبوڵ بکه‌ین عه‌مه‌لییه‌ی ئیختیساب بۆ عیلم و فکر و که‌رامه‌ت و مه‌بادیئی خه‌ڵک و ئایدۆلۆژیه‌تی مارکسی به‌رپا بکرێت که ئه‌وانه ئیختیسابی ئه‌و لایه‌نانه‌ی بروای شیوعیه‌تیان کردووه. وایان کرد لای هه‌ندێک ئه‌و بڕوایان کردوه‌ته حه‌ره‌که‌تێکی لیبرالی که لیبرالی به‌فه‌ره‌نسی واته پاسه‌وانی و به‌رده‌وامی سه‌رمایه‌داری”حراسه و ره‌ئسمالی” که‌وایه ئه‌وانه لیبرالی پێکدێن له‌گه‌ڵ هه‌رحه‌ره‌که‌یه‌کی سه‌رمایه‌داری. ئه‌وانه بونه‌ته ئه‌قه‌لیه‌تێک و ئێمه وه‌ك فه‌وزالیزمه‌کان لێیان ده‌ڕوانین و پارچه‌یه‌کن له‌و به‌ناو حکومه‌تانه‌ی عێراق و باكوری عێراق له‌گه‌ڵ روخانی ئه‌وان ئه‌وانیش ده‌ڕوخێن، و بۆخۆشیان ئه‌مه ده‌زانن بۆیه کار له‌گه‌ڵ ئه‌و حکومه‌تانه ده‌که‌ن و ده‌زانن ژیان و مه‌سیریان له‌گه‌ڵ ژیان و مه‌سیری ئه‌و حکومه‌تانه‌یه ئه‌گه‌رنا روخاون و له‌ناو خه‌ڵک نه‌ماون. ئه‌وه‌شی که له‌گه‌ڵیانه به‌راستی وه‌کو فکر له‌گه‌ڵ ئه‌وانه نییه بۆ مه‌ساڵحێکی ژیانه ئه‌وانیش به بونی ئه‌و خه‌ڵکه‌ی بۆمه‌ساڵحی ژیان دوایان که‌وتووه بازرگانی ده‌که‌ن و ره‌شوه وه‌رده‌گرن.\nرزگار رەزا چوچانی/واته ئه‌گه‌ر ئێوه شۆڕشه‌که‌تان به‌رپا کرد و سیسته‌مێکی شیوعی ماویتان له عێراق دروست کرد حزبه شیوعیه‌کانی عێراق و کوردستان جێیان نابێته‌وه ؟ به‌ڵام ئه‌وانیش شیوعین و فکره‌تان یه‌که ئه‌گه‌ر ئه‌وکات ئه‌وانیش داکۆکیان له‌خۆیان کرد؟\nسەلیم پۆڵس/ ئه‌وانه كه‌خۆیان ناوه شیوعی له عێراق و كوردستان ناتوانن هیچ داکۆکییه‌ک له‌خۆیان بکه‌ن روخاون و بونیان نه‌ماوه کاتی خۆشی مه‌لا مسته‌فا داکۆکی لێده‌کردن له عێراقدا، تۆ بروانه ئه‌وان شیوعی بن پیاوێکی دینی داکۆکیان لێ بکات ئه‌وه ئه‌ساسی ئه‌وانه بووه من وتم ئه‌وان شیوعی نین بروای شێوعیه‌تیان ئیختیساب و ته‌زویر کردووه، بۆیه ئێمه له‌گه‌ڵ ئه‌و حکومه‌ته حسابیان بۆ ده‌که‌ین وه‌ک داکۆکی له خۆشیان حسابی که‌روێشکێکیان بۆ ناکه‌ین.\nرزگار رەزا چوچانی/ بۆ ئه‌و شۆڕشه‌ی باسی ده‌که‌ی كادرتان به‌پێی پێویست هه‌یه؟\nسەلیم پۆڵس/ به‌ڵێ ئێمه قیاده‌ی زۆر باشمان هه‌یه راسته خه‌ڵکی قیادیمان هه‌بووه روخان و دورکه‌وتنه‌وه باسیان ناکه‌ین، ره‌نگه ئه‌وانه هه‌ندێک ره‌شوه‌یان وه‌رگرتبێت به‌ڵام ئێستاش له‌ژن و پیاو قیاده‌ی قاره‌مانمان هه‌یه‌و خه‌بات ده‌که‌ن له گۆڕه‌پانه‌که.\nرزگار رەزا چوچانی/ شۆڕش به په‌یوه‌ندی به‌رفروان و پشتگیری ده‌کرێت ئێوه وه‌ک ماویه‌کانی عێراق په‌یوه‌ندیتان به‌کوێوه هه‌یه؟\nسەلیم پۆڵس/ ئێمه‌عیلاقاتی زۆر به‌هێزو به‌رفرا‌وانمان هه‌یه له‌گه‌ڵ هه‌موو حه‌ره‌که ماوییه‌کانی دنیا، چۆن ته‌حریفیه‌کان عیلاقه‌یان له‌گه‌ڵ ئیمپریالی هه‌یه ئێمه په‌یوه‌ندی به‌هێزمان له‌گه‌ڵ حزبی شیوعی ماوی ئه‌مریکا هه‌یه که سه‌رۆکی حزبی ماویستی ئه‌مریکا چه‌ندین کتێبی له‌سه‌ر چۆنیه‌تی حه‌ربی شه‌عبی نوسیووه که‌چۆن شۆڕش و حه‌ربی شه‌عبی ده‌کرێت. ئێمه په‌یوه‌ندیمان له‌گه‌ڵ ئه‌و دوژمنه به‌هێزه‌ی ده‌سه‌ڵاتی ئیمپریالی ئه‌مریکا هه‌یه که‌له‌ناو ئه‌مریکا خه‌بات ده‌که‌ن، به‌ڵام ده‌بینی ته‌حریفییه‌کان له عێراق به پێچه‌وانه‌ی ئێمه‌وه په‌یوه‌ندیان له‌گه‌ڵ ده‌سه‌ڵاتی ئیمپریالی رژێمی ئه‌مریکا هه‌یه و چه‌پڵه‌یان لێده‌دا بۆ داگیرکردنی وڵاته‌که‌یان “عێراق” من به‌ناوی ماویه‌کانی عێراق به‌شداربووم له چه‌ندین کۆنگره‌ی جیهانی شۆڕشگێران و چه‌ندین دیدار له‌نێوانمان دروست بووه‌و له‌گه‌ڵ ماوییه‌کانی دنیا په‌یوه‌ندی باشمان هه‌یه له‌گه‌ڵ ماوییه‌کانی نیپاڵ نێوانمان باشه که‌دوای 10 ساڵ شه‌ڕی میللی “شه‌عبی”گه‌شتنه ده‌سه‌ڵات له‌گه‌ڵ بزوتنه‌وه‌ی ماوی له په‌یوندیمان هه‌یه که نزیکه‌ی 22000 بیست و دوو هه‌زار گه‌ریلای شه‌ڕکه‌ریان هه‌یه و له‌ناوچه‌یه‌ک له‌ناوچه‌کان شێوه‌یه‌ک له حکومه‌تیان دروستکردووه. له‌فلیپین هه‌ندێک له‌ناوچه شاخاوییه‌کان به‌ده‌ستی ماوییه‌کان ئازاد کراون که په‌یوه‌ندیان له‌گه‌ڵ ئێمه هه‌یه له پیرۆ خه‌باتی ماویه‌کان و له‌دوای ده‌ستگیر کردنی “کۆنسالۆ” سه‌رۆکی حزبی شیوعی ماویستی پیرۆ من له‌لیژنه‌ی داکۆکی له‌ژیانی ئه‌و به‌شداربووم و چه‌ندین کۆبونه‌وه‌و دیدارم له‌گه‌ڵ ئه‌و لیژنه‌یه ئه‌نجامدا که ئه‌ندامی 34 وڵات به‌شداربون تێیدا. ئێستا ئه‌و له‌زیندانه دوای ئه‌و “خۆنسێ” هات بزوتنه‌وه‌ی ماوی ڕێکخسته‌وه و ئیعاده ته‌نزیمی کرد ئێستا به‌شێوه‌یه‌کی به‌رفره‌وان به‌شێوه‌ی جوڵاو پارتیزانی شه‌ڕی شه‌عبیان له‌دژی ده‌سه‌ڵات به‌رپا کردووه ،به‌ڵام له‌جێیه‌کی دیاری کراو نامێننه‌وه تا به‌تۆپ و ته‌یاره لێیان بدرێت و زیانیان پێ بگه‌یه‌نرێت ،به‌ڵام به‌شێوه‌یه‌کی کاریگه‌ر خه‌بات ده‌که‌ن و سه‌رۆکی ئه‌و وڵاته بۆخۆی چه‌ندین جار دانی به‌وه‌دا ناوه وتویه‌تی, ماویه‌کان زۆر خه‌ته‌رن له‌سه‌ر ئاینده‌ی ئێمه هه‌روه‌ها په‌یوه‌ندیمان له‌گه‌ڵ بزوتنه‌وه‌ی به‌هێزی ماویستی کۆڵۆمبیا هه‌یه و له‌گه‌ڵ ماویه‌کانی تورکیه‌ش په‌یوه‌ندیمان هه‌یه که سه‌رۆکه‌که‌یان له‌ساڵی 1973 له‌لایه‌ن رژێمی تورکیه‌وه ده‌ستگیر کراو له‌زیندان, کردیان به شه‌ش پارچه‌وه, ئێستا ئه‌و بزوتنه‌وه‌ش هێزی چه‌کداریان هه‌یه.\nرزگار رەزا چوچانی/ تۆ به‌نیازی رابه‌رایه‌تی ئه‌م شۆڕشه‌یت, ده‌کرێت زیاتر له‌وه‌ی هه‌یه خۆت بناسێنیت بزانین رابه‌ری ئه‌م شۆڕشه ماویه کێیه؟\nسەلیم پۆڵس/ من ناڵێم قائیدم من خزمه‌تکاری کرێکاری ده‌که‌م خزمه‌تکاری ئه‌و که‌سانه ده‌که‌م که ده‌یانه‌وێت خۆیان ئازاد بکه‌ن. کرێکارو جوتیار بۆخۆیان قیاده‌ی خۆیان ده‌که‌ن ئێمه ته‌نها ته‌وجیهیان ده‌که‌ین.\nمن کابرایه‌کی مارکسی لینینی ماوی بووم به‌ڵام له‌گه‌ڵ ئه‌و مه‌جموعانه نه‌بووم که شیوعیه‌تیان ته‌زویر کردوه بۆناوی خۆیان به‌رده‌وام له دژیان بووم, کاتێکیش زیاتر له‌راستی گه‌شتین وتمان ده‌بێت حه‌ره‌که‌یه‌کی مارکسی لینینی ماوی راسته‌قینه دابمه‌زرێت.\nساڵی 1949 له خێزانێکی جوتیار له عه‌نکاوه‌ی هه‌ولێر له‌دایک بووم, تا قۆناغی دوای ناوه‌ندم له عێراق خوێندوه و دواتر خوێندنم له‌ده‌ره‌وه‌ی وڵات ته‌واو کردووه, خاوه‌نی خێزانێکی شه‌هیدم دایک و باوکو خوشکه‌کانم به‌ته‌واوی به‌عس له‌سێداره‌ی داون و برایه‌کم که پیاوێکی قاره‌مانی مارکسی بوو, له‌ساڵی 1988 به‌ده‌ستی تاقمێکی تاڵه‌بانی و به بریاری سه‌دام شه‌هید کرا خه‌ڵکی هه‌ولێر ئه‌و راستیه ده‌زانن كه ناوی شه‌هید سۆرانه.\nله‌ساڵی 1985 دکتۆر که‌مال خۆشناو و کۆمه‌ڵێکی تر هاتنه لام, وتیان جه‌لال تاڵه‌بانی ده‌ڵێت نابێت لێره بمێنێت چونکه ده‌کوژرێت. منیش عێراقم جێهێشت و چومه ئێران, له ئێرانیش له‌مه‌نیتیقه‌ی “خۆی” من رابه‌رایه‌تی ته‌نزیمێکم کرد له‌دژی حکومه‌تی ئێران حکومه‌تی مه‌لاکان که‌زوڵمیان له په‌ناهه‌نده‌کان ده‌کرد به‌شێکی مه‌عسکه‌ره‌که‌مان سوتاند له‌وێ له‌ئێرانیش ژیانم له‌خه‌ته‌ربوو ده‌یان وت ئه‌و کابرا مولحیده‌و ناهێڵێت خه‌ڵک نوێژ بکات. دکتۆر مه‌حمود سۆرانی یارمه‌تی دام له‌وێش به‌ره‌و سوریا ده‌رچوم له‌سوریاش عه‌لی حه‌وێز و دیسان دکتۆر که‌مال و ئه‌و براده‌رانه هاتن وتیان ئێره‌ش جێ بهێڵه چونکه لێره‌ش حزبی به‌عس هه‌یه‌و بزرت ده‌که‌ن, له‌وێش له حزبه فاشییه‌کان په‌ساپۆرتم به‌پاره کڕی و ئه‌وێشم به‌جێ هێشت و له‌وكاته‌وه له ئه‌وروپام.\nPrevious گۆڤاری ئاینده ژماره 92\nNext نغرۆ له‌عیشقا …… به‌ندی عه‌لی


دووبارە ته‌ندرووستیی زه‌ینه‌ب جه‌لالیان ناجێگیرە – ته‌ڤگه‌ر\nسەرەکی/ژن/دووبارە ته‌ندرووستیی زه‌ینه‌ب جه‌لالیان ناجێگیرە\nزه‌ینه‌ب جه‌لالیان، زیندانیی سیاسیی كوردی رۆژهەڵات و سزادراوی هەتا هەتایی ڕژێمی ئێران کە ماوەی چوار ساڵه له زینداندایه، به‌هۆی بێبه‌ریبوون له خزمه‌تگوزارییه تەندروستی و پزیشكیه‌كانیەوە، له بارودۆخێكی ناله‌باردایه.\nسەرچاوەیەکی ئاگادار لە جەلالیان به تۆڕی مافه‌كانی مرۆڤی كوردستانی ڕاگەیاندووە، زه‌ینه‌ب دوای تووشبوونی به ڤایرۆسی کۆرنا له بارودۆخێكی نه‌له‌باریی جه‌سته‌ییدایه‌و سییه‌كانی لاوازبوون و دووچاری کۆکەی توند و هەناسە تەنگی بووە، به‌ڵام به هۆی دژایه‌تیكردنی وه‌زاره‌تی ئیتلاعات له‌گه‌ڵ ته‌واوبوونی چارەسەرەکەی له نه‌خۆشخانه‌و بێبه‌ریبوون له خزمه‌تگوزارییه پزیشكییه‌كان، کەوتووەتە بارودۆخێكی ناله‌بارەوە.\nهەروەها ئەم بارودۆخە سەپێنراوەی سەر جەلالیانی بە مردنی لەسەرخۆ وەسف کردووە له لایه‌ن وه‌زاره‌تی ئیتلاعات و ڕایگەیاندووە، له رۆژی ١٠ی تشرینی دووەمی ساڵی ڕابردوو، دوای گواستنه‌وه‌ی نایاسایی جەلالیان بۆ زیندانی یه‌زد، به شێوه‌ی به‌رده‌وام له ژێڕ گوشاری لێپرسینه‌وه ئه‌منییه‌كاندا بووه و له هه‌موو مافێكی ئاسایی وه‌ك به‌ندكراوێك بێبه‌شكراوه، ناوبراو ته‌نیا هەندێکجار به‌شێوه‌ی ته‌له‌فۆنی ئه‌ویش به زمانی فارسی و زۆر كورت مافی پەیوەندی لەگەڵ باوکیدا پێده‌درێت و مافی چاوپێكه‌وتنیشی لێ زه‌وتكراوه.\nبه وته‌ی ئه‌م سه‌رچاوه نزیکەی جەلالیان، پزیشكه‌كانی نه‌خۆشخانه‌ی زیندانیی یه‌زد به زینه‌ب جه‌لالیان ڕایانگه‌یاندوه، كه به هۆی نه‌بوونی توانای نه‌خۆشخانه‌کەوه، توانای پێراگه‌یشتنی پزیشكییان له‌سه‌ر بارودۆخی به‌ندكراوان نییه و دەبێت بە زووترین كات بۆ نه‌خۆشخانه‌یەکی ده‌ره‌وه‌ی زیندان بگوازرێتەوە، به‌ڵام وه‌زاره‌تی ئیتلاعات به‌رده‌وام ڕێگریی ده‌كات له گواستنه‌وه‌ی ناوبراو بۆ ده‌ره‌وه‌ی زیندان.\nرێكخراوی لێبوردنی نێودەوڵەتی، لە کانوونی دووەمی ساڵی ڕابردوو، به بڵاوكردنه‌وه‌ی به‌یاننامه‌یه‌ك ئاماژەی بەوە کردبوو، به‌رپرسانی وه‌زاره‌تی ئیتلاعاتیی ئێران، به بێبه‌شكردنی زه‌ینه‌ب جه‌لالیان زیندانیی ساسیی كورد له خزمه‌تگوزارییه پزیشكییه‌كان، ناوبراویان خستۆته ژێر ئه‌شكه‌نجه تاوەكو ناچار به دانپێدانانی زۆره ملێ دژی خۆی بكه‌ن.\nجەلالیان ساڵی ڕابردوو چوار جار دوورخرایە‌وه بۆ زیندانه جۆراوجۆره‌كانی ئێران، گواستنه‌وه‌ی نایاسایی ئه‌م به‌ندكراوه سیاسییه له حاڵێكدا ڕوییدا کە بارودۆخیی جه‌سته‌یی ناوبراو به‌هۆی تووشبوونی به ڤایرۆسی كۆرۆنا و پێڕانه‌گه‌یشتنی پزیشكییەوە ناجێگیره، ئه‌م به‌ندكراوه سیاسییه به هۆی مانه‌وه‌ی درێژخایه‌ن لە زیندان و هەروەها بارودۆخی دژواری ناو به‌ندیخانه، تووشی نه‌خۆشیی جۆرواجۆر بووه و پاش تووشبوونی ئه‌م دواییانه‌ی به كۆرۆنا له به‌ندیخانه‌ی قه‌رچه‌ك، تووشی نەخۆشیی ئاسمیش بووە کە بریتییە لە نەخۆشییەکی ھەوداری درێژخایەنی بۆرییەکانی کۆئەندامی ھەناسە.\nکۆمیتەی دەستگیرکردنە نایاساییەکانی ڕێکخراوی نەتەوە یەکگرتووەکان، لە ساڵی ٢٠١٦ و لە دوو توێی داواکارییەکی فەرمیدا، داوای لە ڕژێمی ئێران کرد دەسبەجێ زەینەب جەلالیان ئازاد بکات و هەموو ڕێوشوێنەکان بۆ قەرەبووکردنەی ئەو زیان و ئازارانەی بە سەریدا سەپاوە، بە پێی یاسا نێونەتەوەییەکان بگرێتە بەر، بە پێی داوانامەکەی ئەم کۆمیتە نێودەوڵەتییە، بێبەشکردنی زەینەب جەلالیان لە مافی ئازادی، کارێکی سەرەڕۆیانەیە و پێچەوانەی جاڕنامەی جیهانیی مافەکانی مرۆڤ و مافە مەدەنی و سیاسییەکانە و پێویستە کۆماری ئیسلامیی ئێران هەموو ئەوانەی لە پێشێلکردنی مافەکانی ئەم چالاکوانە سیاسییە کوردەدا رۆڵیان هەبووە، بخاتە بەر لێپرسینەوەی یاساییەوە.


مۆراڵ و بە ساڵاچووان – پەڕە 26 – Knwe.org\nسەرەکی » وتار » لەتیف فاتیح فەرەج » مۆراڵ و بە ساڵاچووانپەڕە 26\nمۆراڵ و بە ساڵاچووان\nپیری ئاماوە وەپیریمەوە\nكەس نییە وەتەنگ دڵگیریمەوە\nهەواڵێك كە رەنگە زۆربەمان ئازار بدات ئەوە نییە كە دەڵێت ئەم پەتایە زیاتر پیرەكان دەكاتە ئامانج و كەمتر گەنجەكان، گوایە ئەمەش وەك مژدە باس دەكرێت، هەواڵە ئازار بەخش و ناخۆشەكە ئەوەیە بڵێن ئەوانەی لە سەرو شەست ساڵەوەن پێویستیان بە چارەسەر نییە و با جێ بۆ ئەوانی تر چۆڵبكەن، ئەمە ئەو هەواڵە ناشیرین و دوور لە ئاكاری مرۆڤایەتیەیە كە لە ئیتالیاوە بڵاو دەبێتەوە و هەندێك وڵاتی دیكەش هەمان زەنگ لێدەدەن، ئاخۆ كەسێك نییە بڵێت ئەوانەی ئێستا لە شەست ساڵ سەروترن رۆژگارێك بنیاد نەری ئەم بوونە بوون، ئەوان خاوەنی راستی هەموو ئەو كۆشك و تەلار و شارستانییەت و ژیارەن و تێیدا رەنجی گەورەیان كێشاوە، ناكرێت ئاوا بێ ئاكاریانە سەیری ئەو پرسە بكەین.\nمن ساڵانێك لە رێكخراوی بە ساڵاچووانی جیهانی كارم كرد، یەكی مانگی ئۆكتۆبەری هەموو ساڵێك رۆژی جیهانی بە ساڵاچووانە، ئەو بەساڵا چووانەی تەمەنیان بە خشی بۆ ئەوەی دنیایەكی باشتر پێشكەشی داهاتوو بكەن، چەند شەرمە لە بەرانبەر ئەواندا كە هەندێكیان مێژوویەكن بۆ خۆیان، بگوترێ ئەمان ژیانی خۆیان كردووەو ئیتر دەبێت بڕۆن، ئەم رۆژانەی رابردوو لێرەو لەوێ بە شێوازی جیاواز گوێمان لەم جۆرە دەربڕینانە بوو، هەندێك دەربڕینەكان تەم و مژاوی دەردەبڕن، هەندێكیش زۆر بەربادانە و بێ گوێدانە هەستی ئەوانی تر رەق و تەق ئەوە دەڵێن، جارانی دەمانگوت ئەو ماڵەی پیرێكی تیا نەبێت ماریفەتی تێدا كەمە، ئێستا بیر لەوە دەكرێتەوە چۆن ئەو ماریفەتە لە ماڵەكان بكرێتە دەرەوە، ئەوروپا بەم تێگەیشتنە لە مرۆڤ و مرۆڤی بە ساڵاچوو دەیەوێت گۆڕ بۆ مۆراڵی رۆژئاوا هەڵبكەنێت.\nكورد دەڵێت :\nپیری بە تەنیا رەحمەتە\nپیری و فەقیری زەحمەتە\nئەرێ بەراست، ئەگەر پیرەكان ئەوەندە زیادەن، ئیتر ئەم درۆی رۆژی باوك و رۆژی دایك و ئەو قسانە لەكوێوە سەرچاوەی گرتووە، مرۆڤایەتی بە گشتی و وڵاتەكانیش هەموویان بەرپرسیارن لە بەرانبەر پاراستنی ژیان و مانی ئەو بە ساڵاچوانەی ئەوانیش رۆژگارێكیان هەبوو.\nهیچ هۆیەك نییە بۆ ئەوەی ژیان لە خەڵكێك بسەنرێتەوە كە هێشتا دەیەوێت دنیا ببینێ، هێشتا گۆرانی دەڵێت و یادگاریەكانی دەگێڕیتەوە، ئەو مرۆڤە وەك هەر كەسێكی تر دەیەوێت رۆژێكی تر بژی، دەیەوێت بەیانییەكی تر لە خەوهەستێت و پیاسەیەكی تری نێو باخچەكە بكات، كەس مافی ئەوەی نییە بە زۆر ئەو مافە سادەو ساكارەی ئەوان داگیر بكات.\n545 جار بینراوە


مێسى بەختهێنەرەکەى خۆى لەیارى سێڤییادا دابوو بە کۆتینهۆ – یاریگانێت\nدەستپێك/ئیسپانیا/مێسى بەختهێنەرەکەى خۆى لەیارى سێڤییادا دابوو بە کۆتینهۆ\nمێسى بەختهێنەرەکەى خۆى لەیارى سێڤییادا دابوو بە کۆتینهۆ\nدیاری شێرزاد 2019/01/31\nیاریگانێت – دوێنێ شەو و لەیارى گەڕانەوەى جامى شاى ئیسپانیادا، بارسێلۆنا بەسەرکردایەتى مێسى و بەیارمەتى کۆتینهۆ توانى ریمۆنتادا بەسەر سێڤییا بکات و بەئەنجامى 6-1 شکت بەیانەى میوان بهێنێت.\nکۆتینهۆى بەڕازیلى جیاواز لەو ئاستە خراپەى کە لە یارییەکانى پێشوودا پێشکەشى دەکرد ئەمجارە بەئاستێکى نایاب دەرکەوت و دوو گۆڵى بۆ یانەکەى هەرێمى کەتەلان تۆمارکرد. ئەوەى جێگەى سەرنجى میدیاکان بوو ئەوەبوو کە ئەو دستبەندە سوورەى لە مۆندیالى 2018ى رووسیادا دایکى ڕۆژنامەنووسێک بە لیۆ مێسى بەخشیبوو و لە قاچى کردبوو، لەدەستى کۆتینهۆ دابوو و بەمەش گرێ کوێرەى بەختى یاریزانەکە بۆتەوە.\nئەفسانەکەى ئەرجەنتین دەستبەندە سورەکەى بۆ یارى نێجیریا لەقاچ بەستبوو و لەو یارییەدا گۆڵى یەکەمى تۆمارکرد، لەم ماوەیەشدا کۆتینهۆ بە دۆخێکى خەراپدا تێدەپەڕێ بەوەى ئاستێکى چاکى نییە و بۆیەش مێسى بە پێدانى دەستبەندە تایبەتیەکەى و پێدانى لێدانى سزاى یارییەکە بەکۆتینهۆ دووبارە سەلماندیەوە لە ڕابەڕێکى ڕاستییە.\nچاوخشاندنەوە بە جۆری ئاهەنگێڕانەکەی بەیڵ لە دێربی و سزادانی دواخرا\nڤاڵڤێردی باسی دابەزینی ئاستی سوارێز دەکات


United Nations Iraq - جێگری نوێنەری تایبەتی سکرتێری گشتی نەتەوە یەکگرتووەکان لە عێراق سەردانی نەینەوا دەکات و جەخت لەسەر چڕکردنەوەی هەوڵەکان دەکاتەوە بۆ ئاسانکاریکردن لە گەڕانەوەی ئاوارەکاندا\nجێگری نوێنەری تایبەتی سکرتێری گشتی نەتەوە یەکگرتووەکان لە عێراق سەردانی نەینەوا دەکات و جەخت لەسەر چڕکردنەوەی هەوڵەکان دەکاتەوە بۆ ئاسانکاریکردن لە گەڕانەوەی ئاوارەکاندا گرنگ\nئەو پابەندیی نەتەوە یەکگرتووەکانیشی لە پشتگیریکردنی حکومەتی عێراق دووپات کردەوە بۆ ئاوڕدانەوە لەو ئاڵنگارییانەی کە ڕوبەڕووی دەبنەوە لەو کاتەدا کە ئەو لە هەوڵی دابینکردنی سەقامگیری و هەڵسانەوە و ئاشتەوایی و بەدەستهێنانی چارەسەری درێژخایەن دایە لەگەڵ دڵنیابوونیشی لەوەی که هەموو ئاوارە ناوخۆییەکان مافی جێنشینی و خۆبژێوی و ژیانێکی شکۆمەندانەیان هەیە چی لەڕێگەی گەڕانەوەی ئارەزوومەندانەیان بۆسەر زێدی پێشوویان و چی لەڕێگەی سەرلەنوێ جێنشینکردنەوەیان لە گۆمەڵگای تازەدا بەشێوەیەکی شکۆمەندانە و بێکێشەدا.\nلە میانەی سەردانەکەیدا بۆ نەینەوا، وێڕای جەختکردنەوەی لەسەر پێویستبوونی دڵنیابوون لە پاراستنی ئاوارە ناوخۆییەکان و کەمینە نیشتمانییەکان و توێژە کەمدەرامەتەکان، ئەو خاتوونە داوای لە حکومەتی عێراقیش کرد بۆ دووقاتکردنی هەوڵەکانی بۆ هاوکاریکردنیان لە بەدەستهێنانی چارەسەری درێژخایەن و دابینکردنی خزمەتگوزارییە بنەڕەتییەکان بۆ هەموو عێراقییەکان لەگەڵ دڵنیابوونیش لەوەی کە ئاوارە ناوخۆییەکان مافی گەڕانەوەی ئارەزوومەندانەیان هەیە بۆ سەر زێدی خۆیان بە شێوەیەکی شکۆمەندانە و ڕێکوپێک.\nلەو سەردانەدا، بەرپرسی بەشی هەماهەنگیی کاروباری مرۆیی نەتەوە یەکگرتووەکان لە عێراق ، خاتو شێری رێتسیما-ئەندەرسۆن، و نوێنەری بە وەکالەتی کۆمیساریای باڵای پەناهەندەکانی نەتەوە یەکگرتووەکان، خاتو فیلیپا کاندلێر، و نوێنەری نشینگەی ڕێکخراوی نەتەوە یەکگرتووەکان بۆ گەشەپێدان، خاتو زینە عەلی ئەحمەد و یاوەری خاتو سۆلۆرانۆ بوون و ئەمەو جگە لەوەی کە رێکخراوی کۆچی نێودەوڵەتیش هەر خۆیان لەوێ ئامادە بوون.\nلە سەردانە ٥ ڕۆژییەکەی لە ١١-١٥ تشرینی یەکەمدا، خاتو ئیرینا لەگەڵ نوێنەرانی رێکخراوەکانی کۆمەڵگەی مەدەنی و کارکەرانی بواری مرۆیی و گەشەپێدان و چەندان لایەنی پەیوەندیداری سەرەکیی ناوخۆیی و جیهانی کۆبوویەوە بۆ تاوتوێکردنی هەوڵەکانی ئاشتەوایی و هەڵسانەوە بۆ هاریکاریکردنی ئاوارە ناوخۆییەکان و پێکهاتەکان. ئەو هەروەها بە یاوەریی نوێنەرانی نوسینگەی هەماهەنگیی مرۆیی نەتەوە یەکگرتووەکان و کۆمیساریای باڵای پەناهەندەکانی نەتەوە یەکگرتووەکان و رێکخراوی کۆچی نێودەوڵەتی و بەرپرسی بەشی سەقامگیریی کۆمەڵگایی سەردانی خێوەتگەی حەسەن شامی کرد لە پارێزگای نەینەوادا و لەوێش لەگەڵ بەڕێوەبەرایەتی ئەو خێوەتگەیە و دانیشتوان و گەڕاوەکان کۆبوونەوەی ئەنجام دا بۆ تاوتوێکردنی ئاڵنگارییەکانیان و بەربەستەکانی بەردەم گەڕانەوەیان بۆ سەر زێدی خۆیان.\nئەو هەروەها سەردانی بەڕێوەبەرایەتی مەدەنی و پاسپۆرت و نشینگەی کرد کە بەرپرسە لە دەرکردنی ناسنامەی مەدەنی و پشتگیریی نشینگە و نیشتمانی کە کۆمیساریای باڵای پەنابەرانی سەر بە نەتەوەیەکگرتووەکان لەگەڵیدا هاوبەشکارە.\nشایانی باسە کە ونبوونی یان فەوتانی بەڵگە مەدەنییەکان لە ئەنجامی داگیرکردنی داعش و شەڕەکانی دواتردا یەکێکە لە گرفتە سەرەکییەکانی پاراستن. ئەمەش چەندان هۆکاری هەیە وەک ونبوون یان فەوتان بەهۆی شەڕەکانەوە یان دەستبەسەرداگرتن لە خاڵەکانی پشکنیندا یانیش بەهۆی فەوتان هەر لە ناو خێوەتگەکاندا. لەڕاستیدا، نەبوونی بەڵگە ئاوارەکان یان تووشی گرتن و دەستبەسەرداگرتن دەکات یانیش بەربەست بۆ ئازادیی هاتوچۆیان دروست دەکات ئەمەو جگە لە بێبەشبوونیان لە خزمەتەکان و یان گەڕانەوەی کەلوپەلیان. لەمەشدا، بەتایبەتی ژنان و منداڵان زیاتر بەرکەوتەن چونکە بێ هەبوونی بەڵگە تووشی توندوتیژی دەبن و منداڵیش بە تایبەتی لە خوێندن بێبەش دەبێت.\nخاتو ئیرینا هەروەها سەردانی مزگەوتی ئەلنور و کلێسای ئەلتاهیرەی کرد کە لە لایەن رێکخراوی یونیسکۆوە بە هاوکاریی وەقفی سوننی و وەزارەتی رۆشنبیری و لاوان لەسەر ئەرکی دارایی ئیماراتی عەرەبی یەکگرتووەوە نۆژەن کراونەتەوە. ئەو هەروەها سەردانی چەندین پڕۆژەی تریشی کرد کە لە لایەن یەکییەتی ئەوروپاوە جێبەجێ دەکرێن بە مەبەستی بووژانەوەی ماڵە شوێنەواری یەکان لە گەڕەکە کۆنەکانی شاری موسڵدا لەگەڵ سەردانکردنی پڕۆژەی جێنشینکردنیش کە لە لایەن رێکخراوی نەتەوە یەکگرتووەکان بۆ گەشەپێدان بە یاوەری هەماهەنگیکاری نشینگەی رێکخراوەکە خۆی. ئەو چاوی بە خاوەن ماڵەکان و سەرۆکی کۆمەڵگایەکانیش کەوت بۆ تاوتوێکردنی کاریگەریی نۆژەنکردنەوەی خانووەکان و ئاڵنگارییەکان و گرفتی دانیشتوان لە سەردەمی داعشدا.\nڕێکخراوی نەتەوە یەکگرتووەکان بۆ گەشەپێدان زیاتر لە ٦ هەزار خانووی نۆژەن کردووەتەوە کە ئەمەش بووەتە مایەی گەڕانەوەی هەزاران خێزانی ئاوارە بۆسەر ماڵوحاڵی خۆیان.\nئەو هەروەها سەردانی بارەگای نەتەوە یەکگرتووەکانیشی کرد لە موسڵ و لە نزیکەوە زیاتر پەرەپێدانی ئەو بارەگایەی لە داهاتوودا بینی کە ئەمە دەبێتە مایەی ئەوەی کە ئاژانسەکانی نەتەوە یەکگرتووەکان و خانەوادەی نەتەوە یەکگرتووەکان بتوانن شوێنپەنجەی زیاتریان لە پارێزگای نەینەوادا هەبێت.\nبۆ زانیاریی زیاتر پەیوەندی بکە بە زەینەب ساڵح بە ئیمێلی : ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی.


١٩ ئوت ٢٠١٩ - ٢٨ گەلاوێژ ١٣٩٨ - ٠٢:٤١ تاران\n١٣٩٨/٠٤/٠٨ - ٢٩-٠٦-٢٠١٩ - ١٢:٣٠ تاران ٢٠٩ قه‌باره‌ی فۆنت:\nبە باوەڕی هۆڕنای هەر کۆمەڵگایەک خاوەن سیستم و نیزامێکی جێی شانازییە، کە وێنەیەکی ئارمانی و ئیدئال کە ئاکامی مێژوو، کلتوور و سیستمی سیاسییە لە وجوودی مرۆڤەکاندا چێ دەکا و تاکەکان تێدەکۆشن خۆیان لەو وێنە ئیدئالە نیزیک بکەنەوە تا بەڵکوو بتوانن هەم بۆخۆیان مایەی شانازی بێ و هەمیش شانازی بەسەر خەڵکانی ترەوە بکەن. لێرەدا ڕەنگە بتوانین نیزامی "جێی شانازی" هۆڕنای وەکوو "هیژموونیی کلتووری" ئانتۆنی گڕامشی چاولێبکەین.\nئێستا ٧٦ میوان لەسەر هێڵن


سه‌رۆكى هه‌رێمى كوردستان پێشوازى له به‌رپرسێكى باڵاى سه‌ربازیى به‌ریتانیا كرد\nSUN, 16 MAY 2021 22:00 Erbil, GMT +3\nTUE, 4 MAY 2021 21:47 | KDP.info\nهەولێر-KDP.info- ئێواره‌ی ئه‌مڕۆ سێشه‌ممه ٢٠١٢/٥/٤ به‌ڕێز نێچیرڤان بارزانی، سه‌رۆكى هه‌رێمى كوردستان پێشوازی له به‌ڕێز مارشاڵ سامی سامپسۆن گه‌وره ڕاوێژکاری به‌رگریی به‌ریتانیا بۆ ڕۆژهه‌ڵاتی ناوه‌ڕاست و باڵیۆزی به‌ریتانیا له عێراق و شاندێکی یاوه‌ریان کرد.\nله كۆبوونه‌وه‌یه‌كدا دوایین پێشهاته‌كانى شه‌ڕى دژى تیرۆر و مه‌ترسییه‌كانى سه‌رهه‌ڵدانه‌وه‌ى داعش، جموجووڵى چه‌كدارى و چۆنیه‌تیى ڕووبه‌ڕووبوونه‌وه‌ى هه‌ڕه‌شه‌كانى، ئه‌ركى هاوپه‌یمانیى نێوده‌وڵه‌تیى دژى داعش له عێراق و هه‌رێمى كوردستان، یارمه‌تى و هاوكاریى به‌ریتانیا و هاوپه‌یمانیى نێوده‌وڵه‌تى بۆ به‌هێزكردنى سیستمى به‌رگریى عێراق به هه‌رێمى كوردستانیشه‌وه، پته‌وكردنى هاوبه‌شى و هاریكاریى زیاترى سه‌ربازیى به‌ریتانیا و هاوپه‌یمانیى نێوده‌وڵه‌تى له‌گه‌ڵ عێراق و هه‌رێمى كوردستان تاوتوێ كران.\nسه‌رۆك نێچیرڤان بارزانى وێڕاى ده‌ربڕینى سوپاس و پێزانین بۆ ڕۆڵى به‌ریتانیا و هاوپه‌یمانیى نێوده‌وڵه‌تى له هاوكارى و پشتگیریكردنى عێراق و هه‌رێمى كوردستان بۆ تێكشاندنى داعش، جه‌ختى له پێویستى عێراق و هه‌رێمى كوردستان به به‌رده‌وامیى ئه‌رك و پشتگیرى و هاوكاریى هاوپه‌یمانیى نێوده‌وڵه‌تى بۆ له‌ناوبردن و نه‌هێشتنى یه‌كجاره‌كیى داعش و مه‌ترسییه‌كانى كرده‌وه، هه‌روه‌ها سوپاسى هاوكاریى سه‌ربازیى به‌ریتانیاى بۆ هه‌رێمى كوردستان له‌ڕووى مه‌شق و ڕاهێنانى پێشمه‌رگه و ڕۆڵ و به‌شدارى و پشتگیرى له چاكسازییه‌كانى وه‌زاره‌تى پێشمه‌رگه‌دا كرد.\nله كۆبوونه‌وه‌كه‌دا كه به‌ڕێز كونسولى گشتیى به‌ریتانیا له هه‌ولێر ئاماده‌ى بوو، شاندى میوان ستایش و پێزانینان بۆ ڕۆڵ و قوربانییه‌كانى پێشمه‌رگه له تێكشاندنى داعش ده‌ربڕى، هه‌روه‌ها گرنگیى بوونى میكانیزمێكى تۆكمه‌ى هاریكارى و هه‌ماهه‌نگیى نێوان سوپاى عێراق و پێشمه‌رگه به پشتگیریى هێزه‌كانى هاوپه‌یمانان به‌تایبه‌تى له‌و ناوچانه‌ى بۆشاییى ئه‌منییان هه‌یه دووپات كرایه‌وه و باس له دۆخى ناوچه‌كه به‌گشتى و چه‌ند بابه‌بێكى جێى بایه‌خى هاوبه‌ش كرا.


یەک شەممە, 30 ئۆکتۆبر 2016 16:31 |\nرەحمان ئیبراهیم زادە:\nگەلی کورد لە مێژووی پر لە هەورازونشێوی خۆی دا زۆر رووداوی ناخۆش و دڵتەزێنی بە خۆیەوە دیوە ولە پێناوی سەربەستی و دابینکردنی ئازادی و مافی یەکسانی بۆ گەلە بەش خوراوەکەی،زۆر رۆڵەی بەلیمەت وکارامەی بە کاروانی ئازادی و سەربەستی بەخشیوە.\nزۆرن ئەو قارەمانانەی لە کاتی تەنگانەدا بوونە هیوا و ئومێد بۆ گەلەکەیان و ئازایانە سینگیان دایە پێش و پەیکەری ستەمیان خستە لەرزینەوە و لەو رێگایەدا گیانیان فیدای ئازادیی نیشتیمان کرد و بوونە قۆچی قوربانیی وڵات. یەکێک لەو رۆڵە ئازا و تێکۆشەرانەی گەلەکەمان، نەمر و ناودار،عەبدوڵڵا زەبیعی ،ناسراو بە میرزا عەوڵای نێشکۆڵان کوڕی حاجی سمایل لە دایکبووی ساڵی ١٣٢٤ هەتاوی، بەرانبەر بە ١٩٤٥ی زایینی کە لە کارەساتی شەڕی براکوژیدا تێکەڵ بە کاروانی شەهیدان بوو.\nیەکەم جار کە شەهید "میرزا عەوڵا"م ناسی!\nزۆر دەمێک بوو لە رێگای بنەماڵەکەمانەوە ناوی "عەوڵا زەبیعی"م بیستبوو، لەبەر ئەوەی میرزا عەبدوڵڵا کوڕە پووری دایکم بوو ، ساڵی ١٣٦١ هەواڵم بیست کە کاک میرزا عەبدوڵڵا بۆتە فەرماندەری ناوچەی ئالان و بە مەئموریەتێکی تایبەتی رێگای لە گوندی قەلەڕەشێ کەوتووە. بنکەی ئێمە ئەوکات لە مەدرەسەی گوندی قەلەرەشێ دابوو، من ئەو کات زۆر منداڵ بووم و ئاقڵم بە زۆرشت نە دەشکا.\nکۆبوونەوەی فەرماندەکان لە ماڵی رەسوڵی حاجی حەمە حەسەنی زاوای کاک کوێخا رەسوڵ و برای شەهیدان کاک عومەر و کاک ئەبووبکر بوو. لەبەر سەربزێوی و وشیاری سەردەمی نەوجەوانی منیان بۆ پەزیرایی بانک کردبوو، سەرەتا کۆمەڵێک پێشمەرگە هاتن و بەخێرهاتنمان کردن.من نەمدەانی کامیان میرزا عەبدوڵڵایە، لە ناو میوانەکاندا پیاوێکی قۆچاغ و پاک و خاوێن کە کڵاو و جەمانێکی زۆر جوانی لەسەر نابوو، بانگی کردم گوتی:" کاکی پێشمەرگە ماسی بە چی دەژی؟" منیش بێ بیرکردنەوە گوتم بە لیتە، فەرمووی کەوایە لیتەم بۆ بێنە تۆمز پیاوە جوانچاکەکە میرزا عەوڵایە و تینویەتی.\nئەوە یەکەم جار بوو،کە ئەو ئینسانە تێکۆشەر و ماندوویی نەناسەم ناسی و زۆر بە ئیفتیخارەوە لەو رۆژەرا پێوەندی گەرم و گوڕم لەگەڵ ئەو فەرماندە خۆشەویستەی گەلەکەمان پەیدا کرد و ئەو یەکترناسینە تا رۆژی شەهید بوونی واتا ١٩٨٥.٠٦.٢٩،لە نیزیک " کانی شەکرە"ێ دەشتی "شلێر " لە ناوچەی سەقز بەردەوام بوو و لەو رۆژەشدا هەر لە پەنای بووم.\nمیرزا عەبدوڵڵا زۆر سیفەت و ئەخلاقی شۆڕشگێری تێدا بوون کە تاریفکردن و نووسینیان لە توانا و قەڵمی کۆڵی مندا نییە و دەبێ نووسەر و رووناکبیر و شاعیران لەسەر گەورەی و ئیمان و بیروباوەڕی ئەو گەورە پیاوەی گەلەکەمان بنووسن، بەڵام من ئیشارە بە چەند خاڵێک دەکەم.\nشەهید میرزا عەبدوڵڵا بە مانای کەلیمە شۆرشگێر و نیشتیمانپەروەر بوو، ئینسانێکی پاک و دڵپاک و دڵ ئاوالا و کراوە بوو. لە کاتی بەرپەرسایەتیدا هەمیشە بە شێعر و قسەی خۆش کۆبوونەوەکانی دەست پێدەکرد و هێز و ورەی بە هاوڕێیانی دەبەخشی. لە ناو خەڵکدا تا بڵێی خۆشەویست و جێگای باوەڕ بوو و لەگەڵ هەموو چین و توێژەکاندا دۆستایەتییەکی گەرم و گوڕی هەبوو و کلیلی چارەسەری کێشە کۆمەڵایەتیەکانی خەڵکی ناوچە بوو.\nمن لە خودی شەهید میرزا عەبدوڵڵام بیستووە ناوبراو لە کوردستانی رۆژهەلات تنها تا پۆلی پێنجی سەرەتای دەرسی خوێندووە. ناوبراو لە ساڵەکانی ٤٧،٤٦ دا پێوەندی بە شۆرشگێرانی دێمۆکراتوە دەگری و دەست بەکاری سیاسی دەکات، هەر لە نێشکۆڵانیش کێشەیەکی کۆمەڵایەتی بۆ دێتە پێشەوە و بەو دوو هۆیەوە ئاوارەی کوردستانی عیراق دەبێ و لە قەڵادزێ و دەوروبەری دەگیرسێتەوە و دەست بە کاری سیاسی و خوێندن دەکاتەوە و تا سەردەمی راپەرینی گەلانی ئێران بە دژی رێژیمی پاشایەتی و گەڕانەوەی شۆرشگێرانی دێمۆکرات لە کوردستانی عیراقەوە بۆ رۆژهەلاتی کوردستان و دەستیان بە خەبات و تێکۆشان کردەوە، کاک میرزا عەوڵاش هەر ئەو کات گەرایەوە و جالاکانەتر لە جاران هاتەوە میدان و ئەرکە حیزبیەکانی رادەپەراند.\nبەئازایەتی و تێکۆشانی بێوەچانی زوو پلە تەشکیلاتیەکانی بڕی و بوو بە فەرماندەیەکی مودیر و لێهاتوو، هاوینی ساڵی ١٣٦٤ بەرانبەری بە ١٩٨٥ میلادی بوو، بنکەکانی ئێمە لە گوندی"گەڵالە" بوون، رۆژێک ئێمەیان کۆ کردەوە و گوتیان سەفەرێکی دوورودرێژتان لەبەرە . ئەو کات کاک میرزا عەبدوڵڵا جێگری فەرماندەری هێزی موعینی ئەو کات بە فەرماندەهی کاک مەلاحەسەنی شیوەسەڵی بوو، هەر ئەو رۆژە دەستەی یەک، دەستەی دوو و دەستەی سێ لە لکی سێی شەهید سمائیلی\nسەلیمی کۆ کرانەوە و بەرەو دەفتەری سیاسی کە ئەو کات لە ناوچەی سلیمانی لە نیزیک کاریزە لە گوندی گەورە دێ بوو وەرێ کەوتین.\nفەرماندەی گشتی کاک میرزاعەبدوڵا بوو. فەرماندەرانی تر شەهید حەمەعەزیز و کاک سمکۆ مەحموودزادە نەمر کاک حەمەدەمینی بناوێ، کاک ئەحمد خانزادی بێوران و کاک عومەری قادری و چەند کەسی تر بوون کە بە داخەوە ناوی هەموویانم لەبیر نەماوە.\nدوای شەوێک مانەوە لە دەفتەری سیاسی،شەهید"دوکتۆر قاسملوو"ی نەمر لە کۆبوونەوەیەکدا کە سەبارەت بە سەفەری ئێمە پێکیان هێنابوو، فەرمووی"ئێمە شەڕی کۆمەڵەمان پێ ناخۆشە، بەڵام ئەوان دەست بەردار نابن و دەبێ دیفاع لە خۆمان بکەین، بەو حاڵەش ئێمە ئێوە نانێرین بۆ شەر و لشکرکێشی بۆ سەر کۆمەڵە ناکەین، تەنیا دەمانهەوێ کۆمەڵە تێبگات کە ئێمەش دەتوانین دیفاع لە خۆمان بکەین". دوای ئەو کۆبوونەوەیە ئێمە دەگەڵ بەشێک لە کادر و پێشمەرگەکانی هێزی ئاربەبای بانە بەرەو قووڵایی رۆژهەڵاتی کوردستان وەرێ کەوتین.\nدوای رێگا برینێکی زۆر وتێپەراندنی گوند بە گوندی ناوچەی بانە سەرنجام لە ناوچەی سەقز سەرمان وەدەرنا.\nلە درێژای رێگا دا کاک میرزاعەوڵا چەند جار کۆبوونەوەی پێ کردین و رێنوێنی بە سوودی پێ دەداین.\nلە داوی چەند شەو و رۆژ رێگابرین و ماندوبوون سەرنجام گەیشتینە ناوەندی "ئاژوان"کە لە لای خۆرهەڵاتی دەشتی پان و بەرینی "شلێر" لە دۆڵێکدا برێک چادر و کەپریان دروست کردبوو.\nئەوکات کاک بابەعەلی مێهرپەروەر بەرپەرسی بوو، لەو سەروبەندەدا نازانم چە رۆژێک بووکە بەرەو کانی شلێر"کە لە بەرزایەکانی بەردەرەش و دەشتی شلێر هەلکەوت بوو وەرێ کەوتین، دوای چەند رۆژ مانەوە لەو شوێنە و چەند شەری چوک چوک دەگەڵ کۆمەلە و شەهید و برینداربوونی چەند پێشمەرگە، رۆژێک لە گوندەکانی دەوروبەرەوە هەواڵیان هێنابووکە\nکۆمەڵەکان لە دۆڵێک دا لە پشتی گوندی بەردەرەش کۆبوونەوە و خەریکی دارشتی پلانی هێرەشن بۆ سەر ئێمە، ئەو کات هێزێکی زۆر لەو شوێنە کۆ ببۆوە و " وەک هێزی بێستون بە فەرماندەهی شەهید " شاپوری فیروزی"ناوەندی ئاژوان و هێزی موعینی، دەگەڵ سێبەر شۆران ئەو پێشمەرگانە سازمان دران و بە سێ دەستە دابەش بوون و بەرەوشوێنی مەبەست واتا شیو و دۆڵەکانی بەردەرەش وەرێ کەوتین، شاخەکان کێوماڵ کران هیچ خەبەر نەبوو، دەستەی شەهید میرزا عەوڵا کە خۆشم دەگەڵ ئەو دەستە بووم، کەوتبووینە خوار دوو دەستەکانی تر، بەو شێوە ئێمە لە ناکاو لە هەموان زیاتر لە دۆڵەکە و لە شوێنی کۆمەڵەکان نیزیکتر بە بووینەوە.\nهێشتا ئێمە کۆمەڵەکانمان نەدیبوون کە دەستەی نێوەراست چەند دەسترێژێکی لە پێش ئێمە لە دۆڵەکە کرد و هاواریان کرد" ڵیرە دان " بەو شێوە تەقە دەستی پێ کرد.\nماوەی تەقەکە زۆر نەبوو، ئێمەش لە شوێنەکە زۆر نیزیک بووین، کاک میرزا عەبدوڵا هەر فەرماندەهی دەکرد و جارجاریش تەقەی دەکرد، ناوبراو لە ناوپۆڵە بردێکدا بوو، هەر ئەوەندەمان زانی نارنجۆکێک لە لای کاک میرزا عەبدوڵا تەقییەوە و هاواری کرد و گوتی من بریندارم . لە راستیدا لە بیرم نەماوە کی و چەند کەس لەوێ بوون، من کە چوومە سەر سەری کاک میرزا عەبدوڵا زۆر بە تووندی لە لای سینگیەوە بریندار ببوو، تیمەکانی دەرمانی کە خۆشم یەکیک لەوان بووم، نەمانتوانی کارێکی زۆر ئەنجام بدەین، دوکتۆر عوسمان میهرپەروەریش"لە ئێمە دوور بوو، کاک میرزا عەبدوڵا هەر دیگوت لێمگەرێن با نوێژ بکەم و جارجارێش داوای ئاوی دەکرد،مەخابن کار لە کار ترازابوو و هەموومان مات و مەلوول دامابووین، بەو ئێوارە کاک میرزا عەبدوڵامان لەسەر شان و پیلان بەرەو بەرزاییەکان هەڵدەکێشا کە لە گەڵ هەر هەنگاوێک مەرگ زیاتر هەڕەشەی لەو شێرە کورەی دێمۆکرات دەکرد.\nبە داخەوە دوای چەند سەعات بەربەرەکانی دەگەل مەرگ ، سەرنجام ئەو ئینسانە تێکۆشەر و ماندووینەناسەی رێگای رزگاری نەتەوەکەمان تێکەڵ بە کاروانی دوورودرێژی شەهیدانی دێمۆکرات بوو. رووحی شادو رێگای پرڕرێبواربێت.\nرۆژی دوایی جەنازەی ئەو سەرکردە تێکۆشەرە لە سەرشان و پیلی هاورییانی گوێزرایەوە بۆ شوێنێکی نادیارو لە پەنای گۆری نۆ شەهیدی تر بە خاکی پیرۆزی نیشتیمان سپێردرا. لەو سەفەرەدا زۆر کارەساتمان بە سەرهاتن، بەڵام لە دەستدانی\nمیرزا عەوڵا و پۆلێک شەهیدی سەربەرزی دێکە کە هەر لەو سەفەرەدا گیانیان پێشکێش بە ئازادیی نەتەوەکەمان کرد، لە هەموو دەردەکان کاریگەرتر بوون، روحیان شادو رێگایان پر رێبوار بێت.\nوڵات سویس ٢٠١٦.١٠.٢٨\nبازگەکانی ژیان (3): "کانیی ژیان"\nبازگەکانی ژیان (2): "قەرەگۆل" وەک خەڵک


ئامەد - ویکیپیدیا، ئینسایکڵۆپیدیای ئازاد\nچەند دیمەنێکی شاری ئامەد\n٦٧٥ مەتر (٢٬٢١٥ پێ)\nژمارەی دانیشتووان (٢٠١٨)\nکوردی (باکووری)، تورکی، ئەرمەنی\nئامەد یان دیاربەکر (بە کوردیی باکووری: Amed , تورکی: Diyarbakır) یەکێک لە گەورەترین و مێژوویترین شارەکانی تورکیا و باکووری کوردستان، زۆرینەی دانیشتووانی شارەکە کوردن، هەروەها گەورەترین شاری کوردنشینە لە تورکیا. دیاربەکر لە دوای گازی ئانتەپ دووەم گەورەترین شارە لە ھەرێمی ئاناتۆلیای باشووری ڕۆژھەڵات.\nڕووباری دیجلە بە شارەکەدا تێدەپەڕێت، قەڵای ئامەد بە دەوری شارەکەدا خوولاوەتەوە کە بە دووەم گەورەترین دیواری جیهانیش دادەنرێت بەدوای دیواری مەزنی چین.\nزۆر جار شارەکە بووەتە مەیدانی ململانێ و پێکدادانی سەربازی نێوان کۆمەڵەی سەربەخۆخوازان و حکوومەتی تورکیا. لە دوای پەیمانی سیڤەر، بەشێوەی دیفاکتۆ ئامەد وەک پایتەختی کوردستانی گەورە تەماشا دەکرا، بەڵام بەهۆی کۆمەڵێک ڕووداوی سیاسیی ئەوا نەچووە سەر. ھەروەھا ئەم شارە ناوەندی دامەزراندنی پارتی کرێکارانی کوردستان لە دوای ساڵی ١٩٨٤ بەو لاوەیە.\n٤ قەڵای ئامەد\nئەو ناوچەیەی کە شاری ئامەدی لە ئێستادا دەگرێتەوە ئەوا مێژووەکەی دەگەڕێتەوە بۆ چاخی بەردین.\nناوی دیاربەکریش دەگەڕێتەوە بۆ سەردەمی ھاتنی ئیسلام بۆ ئەو ناوچەیە، کە خێڵی (بەنی بەکر وائل) تێیدا نیشتەجێ بوون لە سەردەمی معاویە دا.\nدانیشتووانی ئەم شارە لە ساڵی ٢٠١٨، زیاتر لە ١،٧٠٠،٠٠٠ کەس بووە کە زۆربەیان بە بە زمانی کوردی قسه دەکەن. ھەروەھا زۆربەی خەڵکی ئەم شارە موسڵمانی سوننین.\nوتاری سەرەکی: قەڵای ئامەد\nقەڵای ئامەد یان قەڵای دیاربەکر (بە کوردیی باکووری: Sûra Amedê، بە تورکی: Diyarbakır Kalesi) قەڵایەکی مێژوویییە، کە دەکەوێتە ناوچەی سوور لە ئامەد، تورکیا. ساڵی ٢٠٠٠، یوونێسکۆ قەڵاکەی لەلیستێکی نافەرمی دانا. لە ساڵی ٢٠٠٥، بەفەرمی بووە یەکێک لەشوێنەوارەکانی میراتی جیھانیی یوونێسکۆ لەپاڵ باخچەکانی ھەوسەل، بەپێی سەرچاوەکانی یوونێسکۆ مێژووی قەڵاکە دەگەڕێتەوە بۆ ساڵی ١٤٨٨، لەسەردەمی دەوڵەتی ڕۆمی کۆن و فەرمانڕەوای کۆسەنتینی دووەم دروستکراوە.\nئامەدسپۆر یەکێک لە گرنگترین یانەیەکی تۆپی پێی ئەم شارەیە کە لە ساڵی ١٩٩٠ دامەزرا و ئێستا لە خولی تۆپی پێی تورکیا یاری دەکات، بنکەی یانەکە دەکەوێتە شاری ئامەد و بەیانەی شارەکە دادەنرێت.\nدیوارەکانی شاری ئامەد\nمزگەوتی جەماعەتی سەدەی ١٢\nبەشێک لە دیواری کۆنی شاری ئامەد\nدیوارە کۆنەکانی ئامەد\n^ Bois, Th; Minorsky, V.; MacKenzie, D. N. (2012-04-24). "Kurds, Kurdistān". Encyclopaedia of Islam, Second Edition.\n^ "وەشانی ئەرشیڤکراو". Archived from the original on ٢ی تەممووزی ٢٠٢٠. Retrieved ٧ی ئایاری ٢٠٢١. Check date values in: |access-date=, |ڕێکەوتی ئەرشیڤ= (help)\n^ Kubilay, Arin (2015-03-26). "Turkey and the Kurds -- From War to Reconciliation?".\n^ بڕوانە مێژووی ئیسلام / (أطلس تأریخ اسلام) لاپەڕە ١٢٩\n^ "Diyarbakır Kalesi ve Surları (Diyarbakır)" ١ی ئەیلوولی ٢٠١٥ لە وەیبەک مەشین، ئەرشیڤ کراوە..\n^ "Diyarbakır Surları" 2015-05-23 لە وەیبەک مەشین ئەرشیڤ کراوە..\n^ "Surlar" ٢ی ئەیلوولی ٢٠١٨ لە وەیبەک مەشین، ئەرشیڤ کراوە..\nوەرگیراو لە «https://ckb.wikipedia.org/w/index.php?title=ئامەد&oldid=946308»\nشوێنە ئاوەدانەکانی پارێزگای دیاربەکر\nئەم پەڕەیە دواجار لە ١٤:٠٧ی ١٥ی ئایاری ٢٠٢٢ نوێ کراوەتەوە.


مامۆستايه‌يل له ناوچه‌يل كيشه له‌سه‌ر وه بوونه‌ى "دزێ" بايكۆت ده‌وام ئه‌كه‌ن - شـه‌فـه‌ق نيـوز\nمامۆستايه‌يل له ناوچه‌يل كيشه له‌سه‌ر وه بوونه‌ى "دزێ" بايكۆت ده‌وام ئه‌كه‌ن\nشه‌فه‌ق نيوز/ سه‌رچه‌وه‌يگ ئاگادار ئه‌وه ده‌رخست ك ده‌سده‌ره‌يل و مامۆستايه‌يل قه‌زاى خورماتوو كيشه له‌سه‌ر له‌ناونى هه‌ولێر و به‌غدا، بڕيار بايكۆت ده‌وام فه‌رمى كردنه وه بوونه‌ێ دزين مووچه‌ێ هه‌فت خوه‌ندنگاى كوردى وه‌رجه زياتر له دو مانگ.\nئه‌و سه‌رچه‌وه ئه‌را شه‌فه‌ق نيوز وت: سه‌دان مامۆستا بڕيار داوڕيان له ده‌وام دانه تاوه‌ختيگ ئه‌و تومه‌تباره‌يله ده‌سگير ئه‌كريه‌ن ك مووچه‌يليان دزينه‌و تاوه‌ختيگ رێ ناونى كفرى و خورماتوو ته‌ئمين ئه‌كريه‌ێد.\nجى باسه، ئاماژه وه ئه‌وه ئه‌كريه‌ێد ك وه‌رجه دو مانگ چه‌كداره‌يليگ نه‌ناسرياێ 57 مليۆن دينار له‌بان رێ په‌يوه‌س ناونى كفرى و خورماتوو دزينه ك ئه‌ويش مووچه‌ى هه‌فت خوه‌ندنگاى كوردى و يه‌ك باخچه‌ى مناڵه‌يله.


نووسه‌رێكى عه‌ره‌بى عێراقى: بارزانى له دڵى هه‌موو كوردێكدايه\n2018-01-03 [09:34 AM]\nنووسه‌ر و توێژه‌رى عێراقى عه‌بدولخالق ناسر ئه‌لعامرى له كتێبێكدا ژيان و تێكۆشانى مسته‌فا بارزانى رابه‌رى بزووتنه‌وه‌ى رزگاريخوازى كوردستان خستووه‌ته‌ڕوو و تێيدا جه‌ختى له‌سه‌ر ئه‌وه كردووه‌ته‌وه، كه مسته‌فا بارزانى له دڵى هه‌موو كوردێكدايه.\nكتێبه‌كه به ناونيشانى "مسته‌فا بارزانى و پرسى كورد له عێراقدا 1931 - 1975" و له توێى 548 لاپه‌ڕه‌ى قه‌باره مامناوه‌ند، له لايه‌ن دامه‌زراوه‌ى جه‌واهيرى بۆ چاپ و بڵاوكردنه‌وه له به‌غدا چاپكراوه.\nله پێشه‌كی كتێبه‌كه‌دا نووسه‌ر باسى له كورد و جوگرافياى كوردستان كردووه و چه‌رده‌يه‌كيشى له باره‌ى زمان، ئاين، پێكهاته‌ى دانيشتوانى كوردستان و مێژوو و ره‌گوڕيشه‌يان خستووه‌ته‌ڕوو.\nله به‌شى يه‌كه‌مى كتێبه‌كه‌دا، نووسه‌ر باسى له ژيانى مسته‌فا بارزانى و ئه‌و شۆڕشانه‌ی كردووه، كه له سه‌رده‌مى ده‌سه‌ڵاتى پاشايه‌تى عێراقدا له نێوان ساڵانى 1931 تا 1958 رابه‌رايه‌تيكردوون.\nبه‌شى دووه‌م و سێيه‌م ته‌رخانكراوه بۆ باسكردن له‌و شۆڕشانه‌ى مسته‌فا بارزانى دژى سته‌م و چه‌وساندنه‌وه‌ى ده‌سه‌ڵاتى كۆمارى عێراق رابه‌رايه‌تى كردوون، كه له 1958ه‌وه ده‌ستپێده‌كات تا كۆتايى حه‌فتاكانى سه‌ده‌ى رابردوو و به شێوه‌يه‌كى سه‌ره‌كيش نووسه‌ر تيشكى خستووه‌ته سه‌ر پرسى كه‌ركووك.\nبه‌شى چواره‌مى كتێبه‌كه ته‌رخانكراوه بۆ توێژينه‌وه له مێژووى پارتى ديموكراتى كوردستان، كه له لايه‌ن مسته‌فا بارزانييه‌وه له 1946 له مهاباد دامه‌زرا.\nبه‌شى پێنجه‌م و كۆتايى كتێبه‌كه‌شى ته‌رخانكردووه بۆ تاوتوێكردنى په‌يوه‌ندييه سياسى و ديپلۆماتييه‌كانى مسته‌فا بارزانى به جيهانى ده‌ره‌وه.\nله كۆتايشدا، توێژه‌ر سه‌رچاوه‌كانى توێژينه‌وه‌كه‌ى و ده‌يان به‌ڵگه‌نامه و ده‌ستنووس و دۆسيه‌ى كۆن و چاپكراو و بڵاوكراوه‌ى خستووه‌ته‌ڕوو.\nعه‌بدولخالق ناسر ئه‌لعامرى، كتێبه‌كه‌ى پێشكه‌شى ديارترين چوار سه‌ركرده‌ى مێژووى جيهان كردووه، كه يه‌كێكيان مسته‌فا بارزانييه.\nله پێشكه‌شكردنى كتێبه‌كه‌دا توێژه‌ر نووسيويه‌تى: "بۆ نه‌مرى مه‌زن، مه‌لا مسته‌فا بارزانى، سه‌ركرده‌ى شۆڕى كورد.. ئه‌م توێژينه‌وه‌يه‌م له‌گه‌ڵ چه‌مانه‌وه له‌به‌رده‌م ناوى نه‌مرتدا پێشكه‌ش ده‌كه‌م".\nسه‌باره‌ت به كاريزماى مسته‌فا بارزانى، توێژه‌ر نووسيويه‌تى: "له نێوان هه‌موو كه‌سايه‌تييه‌كانى بزووتنه‌وه‌ى نه‌ته‌وايه‌تى كورديدا، بارزانى پێگه‌يه‌كى گه‌وره‌ى له دڵى كورددا هه‌يه، وێنه‌ى ئه‌و له ماڵى هاووڵاتيانى كورد له توركيا و سوريا و ئێرانيش هه‌ڵواسراوه، ژيانى هاوشێوه‌ى ئه‌فسانه‌يه".\nنووسه‌ر زياتر له باره‌يه‌وه دواوه و نووسيويه‌تى: "قاره‌مانيه‌تى ئه‌و له مه‌يدانه‌كانى جه‌نگدا بووه يه‌كێك له سه‌رچاوه‌كانى شانازى كورد به سه‌ركرده مه‌زنه‌كه‌يان".\nسه‌باره‌ت به پرسى كه‌ركووك، توێژه‌ر ئاماژه‌ى به وتارێكى شاره‌زا و كه‌سايه‌تى ئينسكلۆپيديايى ئه‌قليمس يوسف داود كردووه، كه به‌ر له‌وه‌ى ساڵى 1907 كۆچى دوايى بكات، له باره‌ى كه‌ركووكه‌وه نووسيويه‌تى: "كه‌ركووك، به‌دليس، هه‌ولێر و سيرت له گه‌وره شاره‌كانى كوردستانن".\nئه‌لعامرى له كتێبه‌كه‌يدا باسى له‌وه‌شكردووه، كه مسته‌فا بارزانى به‌رده‌وام به‌ده‌م ژيانى خه‌ڵكى كوردستانه‌وه بووه و له سۆنگه‌ى هه‌ستكردنى نيشتيمانى و مامه‌ڵه‌ى له‌گه‌ڵ كۆژانه‌كانى گه‌له‌كه‌ى و ئاواته‌كانى داكۆكى له مافى خه‌ڵك كردووه و ئه‌مه‌ش له‌و نامانه‌دا ره‌نگيداوه‌ته‌وه كه له سه‌رده‌مى ئاشتيدا ئاراسته‌ى به‌رپرسانى حكومه‌تى كردووه.\nجه‌نه‌راڵ مسته‌فا بارزانى له 14ى ئازار/ مارسى 1903 له گوندى بارزان له‌دايكبووه و هه‌ر له منداڵييه‌وه له ژێر كاريگه‌رى شێخ ئه‌حمه‌دى بارزان تێكه‌ڵى خه‌م و ئازارى نه‌ته‌وه‌كه‌ى بووه و به‌شدارى شۆڕش و راپه‌ڕينه كوردييه‌كانى له سلێمانى و باكوورى كوردستان و رۆژهه‌ڵاتى كوردستان كردووه، به يه‌كه‌م سه‌ركرده‌ى كوردستان هه‌ژمار ده‌كرێت كه توانيويه‌تى له يه‌ككاتدا هه‌ر چوار پارچه‌ى كوردستان به‌يه‌كه‌وه بۆ شۆڕش جۆشبدات، هاوكات رابه‌رايه‌تى به‌رفراوانترين و به‌ته‌مه‌نترين شۆڕشى رزگاريخوازى كوردى له 1961 تا 1975 كردووه، كه له مێژووى كوردستاندا به شۆڕشى ئه‌يلوول به‌ناوبانگه و دواجار له 1ى ئازار/ مارسى 1979 به هۆى نه‌خۆشييه‌وه كۆچى دواييكرد.\nعه‌بدولخالق ناسر ئه‌لعامرى له‌دايكبووى 1947ى پارێزگاى واسته و چه‌ندين به‌رهه‌مى نووسراو و چاپكراوى هه‌ن، بنه‌ماڵه‌كه‌ى له 1959دا له به‌غدا گيرساونه‌ته‌وه و توانيويه‌تى به‌شى مێژووى كۆليژى ئادابى زانكۆى به‌غدا ته‌واو بكات و دواتر بووه‌ته به‌ڕێوبه‌رى قوتابخانه‌ى ناوه‌ندى عێراقى له يوگسلاڤيا و ماسته‌رى له په‌يمانگه‌ى توێژينه‌وه عه‌ره‌بييه‌كان هه‌يه و تێزى ماسته‌ره‌كه‌ى به ناونيشانى "مه‌زهه‌بگه‌رى سياسى له عێراق له سه‌رده‌مى كۆماريدا".


بڕیاره تورکیا مانۆڕی سه‌ربازی له نزیـک سـنووری سوریا ئه‌نجام‌بدات\nڕۆژی سێشه‌ممه له‌شـکری تورکیا له‌سه‌ر ماڵپه‌ڕه‌که‌ی خۆی ڕایگه‌یاند که‌وا نیازی هه‌یه مانۆڕێـکی سه‌ربازی له پارێزگای هه‌تای له باشوری وڵاته‌که ئه‌نجام‌بدات که له‌وێ زیاتر له 7 هه‌زار هاوڵاتی سوری بوونه‌ته په‌نابه‌ر له‌تاو سه‌رکوتکردنی هێزه‌کانی ئاسایشی سه‌رۆکی سوریا به‌شـار ئه‌لئه‌سه‌د.\nبڕیاره ئه‌م مانۆڕه له 5 هه‌تا 13 ی مانگی ده له نزیـک سـنووری سوریاوه به‌ڕێوه‌بچێت، ئه‌مه‌ش ڕه‌نگه هاوکات بێت له‌گه‌ڵ سه‌ردانه چاوه‌ڕوانکراوه‌که‌ی سه‌رۆک وه‌زیر ڕه‌جه‌ب ته‌یب ئه‌ردۆگان بۆ که‌مپـی په‌نابه‌ران له هه‌تای.\nتورکیا پـێشـتر په‌یوه‌ندی باشی له‌گه‌ڵ سوریادا هه‌بوو، وه‌لێ به‌هۆی پـشـتگوێخستنی به‌شـار ئه‌لئه‌سه‌د بۆ داواکه‌ی ئه‌ردۆگان بۆ ڕاگرتنی سه‌رکوتکردن و ده‌سـتکردن به چاکسـازی گرژیـیه‌کی زۆر له نێوان ئه‌و دوو وڵاته‌دا په‌یدابووه.\nتورکیا بڕیاری قه‌ده‌غه‌ی ڕه‌وانه‌کردنی چه‌کی بۆ سوریا ده‌رکردووه و پـێشـبینی ده‌کرێت ئه‌ردۆگان سـزای زیاتریش ڕابگه‌یه‌نێت له میانه‌ی سه‌ردانیدا بۆ هه‌تای.


خانمان به ئاوی سارد خۆتان بشۆن\nخانمان به ئاوی سارد خۆتان بشۆن\nچوار شەممە, 05 حوزەیران 2013 12:07\nخۆشۆردنن بە ئاوی سارد چارەسەرێکە بۆ نەخۆشی شێرپەنجەی مەمك، توێژینەوە ئەڵمانییەکان جەختیان لەوەکردەوە ئەو کەسانەی بۆ ماوەی ٤ هەفتە بە ئاوی سارد چارەسەرکران، ئاستی بەرگری لەنەخۆشییەکان لەلایان بەرزبوویەوە، بۆ کەمکردنەوەی ئازار، چونکە یارمەتی لەش دەدات بۆ دەردانی هۆڕمۆنی ئەلئەندرۆفین، هەروەها مەزاج چاکدەکات و مێشك چالاك دەکات.\nبۆ بەهێزکردنی کۆئەندامی بەرگری لەنەخۆشییەکانیش به‌سووده، هه‌ر بۆیه گەورە بەتەمەنەکان لە چین به ئاوێکی زۆر سارد خۆیان دەشۆن بەشێوەی کۆمەڵ لە ئاوی سارد کە دەگاتە بەستن، ئەمەش بەرگری لەشیان زیاد دەکات و ئەندامەکانی لەشیان لەناوەوە چالاك دەکاتەوە.\nبۆ ئەوەی سوود لە ئاوی سارد وەربگریت بەدوشێکی شلەتین دەست پێبکە هەموو بەیانیەك کاتی تەواو بوون ئاوە شلەتێنەکە بگرە ئاوی سارد بەربەرەوە لە قاچتەوە دەستپێبکە ئینجا دەست ئینجا دەموچاو ئیجا سەرت دواتر رادێیت له‌سه‌ری.\nهەوڵ مەدە ئاوی سارد بەکاربهێنیت بۆ چارەسەرکردنی نەخۆشی ئەگەر هاتوو بەدەست نەخۆشی ئێسکەوە دەناڵێنیت، وەکو ئازاری پشت و بەرزبوونەوەی پەستانی خوێن


ئێران دوو دەروازەی سنووریی لەگەڵ عیراق داخست – Knwe.org\nسەرەکی » ئابووری » ئێران دوو دەروازەی سنووریی لەگەڵ عیراق داخست\nعەلائەدین قەیسی بەڕێوەبەری پەیوەندییەكان لە دەستەی دەروازە سنوورییەكانی عیراق، لە بەیاننامەیەكدا ئاماژەی بەوەكردووە، كە دەروازەی سنووری شەلامجە لەگەڵ كۆماری ئیسلامی ئێران داخراوە.\nبەڕێوەبەری پەیوەندییەكان لە دەستەی دەروازە سنوورییەكانی عیراق راشیگەیاندووە، بەهەمان شێوە دەروازەی (شیب)ی سنووری بۆ جوڵەی گەشتیاران لە عیراقەوە بەرەو ئێران داخراوە، بەڵام بۆ كاروباری بازرگانی كراوە دەبێت.\nئاماژەی بەوەشكردووە، داخستنی دەروازەكە لەسەر داوای لایەنی ئێرانی بووە بەهۆی خۆپیشاندانەكان، كە لە زۆربەی شارەكانی ئەو وڵاتە سەریهەڵداوە.\nعەلائەدین قەیسی تەئكیدیشیكردۆتەوە، ئەو گەشتیارە عیراقیانەی دەیانەوێت بگەڕێنەوە بۆ وڵاتەكەیان، ئەوا بەشێوەیەكی سروشتی و بەبێ هیچ گرفتێك دەتوانن بگەڕێنەوە.\nحكومەت پاشگەز نابێتەوە\nهاوكات لەچوارچێوەی خۆپیشاندانی هاووڵاتیانی ئێران لە دژی گرانكردنی نرخی بەنزین،عەلی خامنەیی رێبەری باڵای كۆماری ئیسلامی ئێران رایگەیاند، پێویستە پلانی بەرزكردنەوەی نرخی بەنزین وەك خۆی جێبەجێبكرێت.\nتەلەفزیۆنی رەسمی ئێران لە زاری عەلی خامنەییەوە بڵاویكردۆتەوە، كە زیادكردنی نرخی بەنزین لەسەر راوبۆچوونی شارەزایان بووە‌و پشتگیری راو بۆچوونی ئەنجومەنی باڵای ئابووری دەكەم، كە نوێنەری هەرسێ سەرۆكایەتی یاسادانان‌و جێبەجێكردن‌و دادوەری تێدایە.\nراشیگەیاندووە، گومانی تێدا نییە كە بەشێك لە خەڵكی نیگەرانن بەرامبەر بە بریاری زیادكردنی نرخی بەنزین‌و لەوانەیە لەبەرژەوەندی هەندێكیشدا نەبێت، بەڵام بریاری سەرۆكی هەرسێ سەرۆكایەتیەكە دوای لێكۆڵینەوەیەكی ورد بووە، بۆیە پێویستە وەك خۆی جێبەجێبكرێت.\nعەلی خامنەیی هەمو كارێكی تێكدەرانەشی خستە ئەستۆی نەیارانی شۆڕش و دوژمانانی ئێران.\n60 ملیۆن هاوڵاتی ئێران سوودمەند دەبێت\nپێشتریش سەبارەت بە بەرزبوونەوەی نرخی بەنزین موحەمەد باقر نەوبەخت سەرۆكی دامەزراوەی بەرنامەو بودجەی ئێران رایگەیاندبوو، بڕیاری زیادكردنی نرخی بەنزین بە رەزامەندی هەر سێ سەرۆكایەتیەكەی وڵات بووە‌و لەماوەی چەند ساڵی رابردووشدا تێبینی ئەوەمان كردووە بەكارهێنانی بەنزین زۆر زیادیكردووە‌و هیوادارین لەڕێگەی بەرزكردنەوەی نرخەكەیەوە كۆنترۆڵی بكەین، جگەلەوەش ئەو بڕیارە 60 ملیۆن هاوڵاتی ئێران لێی سوودمەند دەبێت.


پرۆژەیەکی چارەسەری دیموکراسیانە بۆ پرسی فەڵەستین دەخرێتەڕوو | KURDPLAT\nپرۆژەیەکی چارەسەری دیموکراسیانە بۆ پرسی فەڵەستین دەخرێتەڕوو\nکوردپلات 5/04/2021 05:59:00 م ليست هناك تعليقات\nسەرکونسوڵی کۆماری ئیسلامی ئێران لە سلێمانی، بەبۆنەی ڕۆژی جیهانی قودسەوەپرۆژەیەکی چارەسەری ڕاگەیاندوە کە تیایدا هاتووە: ئەنجامدانی گشتپرسی نیشتیمانی لەنێوان خەڵکی ڕەسەنی فەڵەستین کە لە پێش بەیاننامەی بیلفۆر لە فەلەستین دا نیشتەجێ بوون؛ لەخۆگرتەی شوێنکەوتووانی هەموو دینەکان (موسوڵمان، یەهودی و مەسیحیەکان) بەمەبەستی دیاریکردنی مافی چارەی خۆنوسین و جۆری سیستەمی سیاسی؛\nدەقی پرۆژەی مەهدی شوشتەری بە بۆنەی رۆژی جیهانی قودسەوە:\nمزگەوتی ئەقسا، یەکەمین قیبلەی موسوڵمانانی جیهانە کە چەندین دەیەیە لە چنگی زایۆنیزم دا یەخسیر کراوە. لە سەرەتای داگیرکاری قودس و فەلەستینەوە، خەڵکی فەلەستین، موسوڵمانان و ئازادی خوازانی جیهان بەرهەڵستی ئەو کارەیان کردووە و لە ئاست کردەوە داگیرکاری و دوژمنکاریەکانی رژێمی زایۆنی بەرگریان کردووە. لە دەستپێکی سەرکەوتنی شۆڕشی ئیسلامی ئێرانەوە تاکو ئێستا، دۆزی فەلەستین و پێویستی پشتگیری کردنی گەلی ستەملێکراوی فەلەستین و بەرگری یاسایی ئەم گەلە لە دژی داگیرکاری و دوژمنکاری لە بنەما حاشاهەڵنەگرەکانی سیاسەتی دەرەوەی کۆماری ئیسلامی ئێران بووە؛ لەم چوارچێوەیەدا دامەزرێنەری گەورەی شۆڕشی ئیسلامی ئێران، حەزرەتی ئیمام خومەینی (ر.ع) بۆ راکێشانی سەرنجی کۆمەڵگەی جیهان لەمەڕ چارەنوسی قودس و رزگارکردنی فەلەستین لە چنگی رژێمی تاوانکاری زایۆنیزم، تەنها چەند مانگ پاش سەرکەوتنی شۆڕشی ئیسلامی، کۆتا هەینی مانگی پیرۆزی رەمەزانی وەک "رۆژی جیهانی قودس" ناولێنا بۆ ئەوەی زەمینەی یەکێتی موسوڵمان و تەواوی ئازادی خوازانی جیهان لە ئاست مافە یاسایی و مرۆڤایەتیەکانی گەلی فەلەستین دەستەبەر بکات و رۆژی قودسی نە تەنها بە رۆژی فەلەستین بەڵکو بە رۆژی ئیسلام ناوزەد کرد.\nقەیرانی 73 ساڵەی داگیرکاری و زەوت کردنی سەرزەمینی فەلەستین و ئاوارەکردنی ملیۆنان فەلەستینی لەسەر خاکی باوباپیری خۆیان و دیدگای دوژمنکارانە و تاوانکارانەی رژێمی داگیرکاری زایۆنی لە تەواوی ئەم ساڵانەدا، قەیرانی فەلەستینی کردووە بە بەردەوام ترین و درێژترین و خەمناکترین قەیرانی ناوچەیی و نێودەوڵەتی. بە رەچاوکردنی ئەزمونە قورسە بەدەستهاتووەکان لە ماوەی حەوت دەیەی رابردوودا و روبەڕووبونەوەی ئەم راستیە تاڵەی کە رژێمی زایۆنی پابەندی هیچ ڕێگەچارەیەکی سیاسی لەسەر بنەمای مافە لەکیسچووەکانی گەلی فەلەستین و چارەسەری بنەڕەتی ئەم قەیرانە نییە، زۆرینەی خەڵک و گروپە فەلەستینیەکان بژاردەی بەرگریان هەڵبژاردووە کە لە بنەما بنەرەتیەکانی مافە نێودەوڵەتیەکانە. ئەوان بەرگری هەمەلایەنە تا هەڵگرتنی تەواوەتی داگیرکاری سەرزەمینەکانی فەلەسەتین و پێکهێنانی حکومەتی یەکپارچەی فەلەستین کە پایتەختەکەی قودسی شەریفە، بە تاکە رێگەی بەردەم خۆیان دەزانن.\nتەواوی گفتوگۆکان و ئەو پڕۆژانەی کە بۆ ئاشتی و چارەسەرکردنی ئەو قەیرانە لە ماوەی چەند دەیەی کۆتایی دا پێشکەش کراون، بەهۆی رەچاونەکردنی ریشە بنەرەتیەکانی قەیرانەکە، پابەندنەبوونی رژێمی زایۆنی بە هەرجۆرە هەوڵێکی ئاشتی خوازانە بەهۆی ماهیەتی پشت ئەستور بە دوژمنکاری، داگیرکاری و فراوانخوازیەکانی ئەم رژێمە و هەروەها پشتگیری ئاشکرای دەسەڵاتە گەورەکان و ناوبژیوانە رۆژئاواییەکان لە رژێمی زایۆنی، لەبارچووە و شکستی خواردووە. پڕۆژە و پێشنیارەکان دەبوو بەشێوەی شێلگیرانە ڕەچاوی ریشەکانی قەیرانەکە بدات. داگیرکردنی سەرزەمینی فەلەستین و ئاوارەبوونی ملیۆنان فەلەستینی و بەردەوامی کردەوە توندئاژۆ و رۆژانەکانی رژێمی زایۆنی لە دژی گەلی فەلەستین کۆمەڵێکن لە ریشە و هۆکارەکانی بەردەوامبوونی قەیرانی فەلەستین. کۆمەڵگەی نێودەوڵەتی لە تەنیشت رەچاوکردنی ریشەکانی قەیرانەکە، دەبوو بە شێوەی شێلگیرانە میکانیزمێکی گونجاو بۆ رێگەگرتن لە بەردەوامی کردەوە تاوانکاریەکان و تیرۆریزمی رێکخراو و حکومی رژێمی زایۆنی لە دژی فەلەستینیەکان ئامادە بکات. تا کاتێک ئیسرائیل ئەو هەستەی هەیە کە هەر جۆرە کردەوەیەک لە دژی فەلەستینیەکان و گەلانی ناوچەکە بەبێ سزا دەمێنێتەوە، هیچ گەرەنتیەک بۆ وەستانی ئەم کردەوانە بوونی نابێت. هەروەها بۆ گەرەنتیکردنی رێگەچارەیەکی شایەنی جێبەجێ کردن بۆ قەیرانی فەلەستین، رۆژئاوا و لە سەرویانەوە ویلایەتە یەکگرتووەکانی ئەمریکا دەبوو کۆتایی بهێنێت بە پشتگیری کردنی تاکلایەنە لە رژێمی زایۆنی کە لە ماوەی حەوت دەیەی رابردوودا ئەنجامی داوە.\nلە تەواوی پرۆژە پێشکەش کراوەکان بۆ چارەسەرکردنی قەیرانی داگیرکاری فەلەستین بچوکترین ئاماژە بە جێبەجێ کردنی مافی بنەڕەتی چارەی خۆنوسین بۆ خەڵکی فەلەستین نەکراوە. لەسەر ئەم بنەمایە، کۆماری ئیسلامی ئێران لە ساڵانی رابردوودا پڕۆژەیەکی چوار مادەیی لەمەڕ چارەسەری قەیرانی فەلەستین لەسەر ئەنجامدانی گشتپرسی نیشتیمانی لە نێوان فەلەستینیەکان ئامادەکردووە و خستووەتەڕوو کە بەپێی بنەمای دیموکراسی و مافە نێودەوڵەتیەکان لە لایەن تەواوی وڵاتان و گەلانەوە بە تایبەت مافی دانپێدانراوی چارەی خۆنوسین پەسەندکراوە و لە سکرتاریەتی نەتەوە یەکگرتووەکان دا بە فەرمی تۆمارکراوە. ئێمە بڕوامان وایە ئەم پڕۆژەیە ئەڵتەرناتیڤێکی گونجاوە لە بەرامبەر پڕۆژە شکستخواردوەکانی پێشوودا. ئەم پڕۆژەیە لە خۆگرتەی ئەم خاڵانەی خوارەوەیە:\n1- جێبەجێ کردنی مافی گەڕانەوەی ئاوارە فەڵەستینیەکان بۆ سەرزەمینی میژوویی خۆیان؛\n2- ئەنجامدانی گشتپرسی نیشتیمانی لەنێوان خەڵکی ڕەسەنی فەڵەستین کە لە پێش بەیاننامەی بیلفۆر لە فەلەستین دا نیشتەجێ بوون؛ لەخۆگرتەی شوێنکەوتووانی هەموو دینەکان (موسوڵمان، یەهودی و مەسیحیەکان) بەمەبەستی دیاریکردنی مافی چارەی خۆنوسین و جۆری سیستەمی سیاسی؛\n3- پێکهێنانی سیستەمی سیاسی جێگەی خواستی زۆرینەی خەڵکی فەڵەستین؛\nسەرکونسوڵی کۆماری ئیسلامی ئێران لە سلێمانی


لە هەنگاوێکی نائاساییدا، ئەندامی کۆنگرێس جەمال بۆومان نوێنەری ویلایەتی نیویۆرک بە نێوی باڵی پێشکەوتووخوازەکانی نێو دیموکراتەکانەوە وەڵامی یەکەم وتاری سەرۆک بایدنی بۆ کۆنگرێسی ئەمەریکا دایەوە.\nبۆومان ستایشی پێشنیازەکانی بایدنی بۆ ئابوری و پەروەردە کرد بەڵام گوتیشی پێویستە حکومەتی فیدراڵی کاری زیاتر بکات.\nبۆومان گوتی "پێویستە وڵاتەکەمان بە بناغەیەکی نوێوە بونیات بنێینەوە بناغەیەک کە ڕێشەی لە خۆشەویستی و دڵسۆزی بۆ یەکتر و یەکسانی داکوتابێت. کە تیایدا دادپەروەری بۆ هەموومان بەڕاستی ڕاستەقینەیە ، بێ گوێدانە ڕەگەز ، چینایەتی ، جێندەر، ئاراستەکردن یان ئاین . من بەتەواوی باوەڕم وایە کە دەتوانین ئەم کارە بکەین. ئێستا ئەو ساتەیە، چونکە ئەم ساتە مێژووییە".\nبۆومان ئاماژەی بە نەبوونی پشتیوانی لەلایەن کۆمارییەکانەوە کرد بۆ هەر دەستپێشخەرییەکی دیموکراتەکان لە میانەی یەکەم 100 ڕۆژی کاری بایدن و جەختی کردەوە لە گرنگی ئەوەی پێویستە پارتی دیموکرات ئێستا کار بکات لە کاتێکدا بە ڕێژەیەکی کەم زۆرینەیە لە ئەنجومەنی نوێنەران و سیناتدا.\nبۆومان ڕاستەوخۆ پشتیوانی لە سیاسەتی پێشکەوتووخوازانەی کەشو هەوا کرد و گوتی Green New Deal دەشێت ببێتە مایەی ڕەخساندنی هەلی کار.\nئەو گوتیشی " لە مانگی ڕابردوو تەنها یەک کۆماریش دەنگی نەدا بۆ ناردنی بڕە پارەی هاوکاری بۆ ئەو خێزانانە ئەمەریکاییانەی کە لە نێوەندی ئەم پەتایە گیریان خواردووە، جا ئەمە دەکەوێتە سەر ئێمە وەکو دیموکرات و پێشکەوتووخوازەکان ئەو بۆشاییە لە ئێستادا پڕ کەینەوە، و مێژوو بڕیار لەسەر کارەکانمان دەدات ."\nئەو سیناتۆرە پێشکەوتووخوازەی نێو دیموکراتەکان گوتیشی "ئیدارەی بایدن لەو کاتەوەی کە هێشتا پاڵێوراوی دیموکراتەکان بووە، کە لەگەڵ کۆمارییەکان کۆبوونەتەوە ، جەختی لەسەر بەرەنگاربوونەوەی گۆڕانی کەشوهەوا کردووە.\nسەرۆک پرۆژەی Green New Deal ی پەسەند نەکردووە ، بەڵکو سیاسەت و وەبەرهێنانی هاوشێوەی لە وزەی پاکدا پێشنیار کردووە وەک بەشێک لە بەرنامەی ژێرخانی خۆی، کە هەروەها دەشڵێت کاری بە پارەی باش بۆ کرێکارانی ئەمەریکا دروست دەکات."\nلە درێژەی وتارەکەیدا بۆومان داواکارییەکانی باڵی پێشکەوتووخوازەکانی بۆ پەروەردە، هاوکاری خێزانەکان، ژینگە و کارکردن دژ بە ڕەگەزپەرستی خستە ڕوو.


كەش و هەوا | Ranyacity.org | Page 12\nبڕی باران بارینی ئەمڕۆی رانیە بزانە\nئەمرۆ(٢٠١٨/١١/٧) بڕی (٥،٥ملم) پێنج ملیم ونیو باران باریوە لە ٢٤ کاتژمێری ڕابردوو لەشاری ڕانیە.کۆی باران بارین تا ئەمرۆ بڕی(٧٥،٢ ملم )بووە. # بڕی باران بارین پارساڵ لەهەمان بەرواردا بڕی(١٨،٧ملم) بووە.(کۆی باران بارینی پارساڵ (٨٥٠،٥ ملم ) بوو) .


کەشتییە ئێرانی-یەکە نقوم بووە و ٣٢ سەرنشینەکەشی گیانیان لەدەستداوە - RojNews\nکەشتییە ئێرانی-یەکە نقوم بووە و ٣٢ سەرنشینەکەشی گیانیان لەدەستداوە\nدوای هەفتەیەک لە ئاگرکەوتنەوە لە کەشتییەکی نەوت¬هەڵگری ئێرانی لە دەریاکانی دەوروبەری چیندا، حکومەتی ئێڕان گیان لە دەستدانی ٣٢ سەرنشین و نوقمبوونی تەواوەتی کەشتییەکەی ڕاگەیاند.\nسەرۆکی دەزگای بەندەرەکان و دەریاوانی ئێران، ئەمڕۆ ڕایگەیاند، کە کەشتی نەوت هەڵگریی سانچیی ئێرانی، کە ٣٠ سەرنشینی ئێرانی و دوو سەرنشینی بەنگلادێشی تێدابوو بە تەواوی نوقم بوو و هەموو سەرنشینەکانیشی گیانیان لە دەستداوە.\nپێشتر تەرمی سێ لە سەرنشینەکانی ئەو کەشتییە دۆزرابووەوە، بەڵام ئەمڕۆ محەمەد ڕاستاد، سەرۆکی دەزگای بەندەرەکان و دەریاوانی ئێران گیان لە دەستدانی ٢٩ سەرنشینەکەی دیکەشی ڕاگەیاند.\nڕاستاد ئاشکراشی کردووە، کە بەهۆی کەوتنەوەی ئاگر کەشتییەکە نوقم بووە و ئێستا بە تەواوەتی نوقم بووە و هیچ بەشێکی لەسەر ئاو نەماوە.\nئەو کەشتییە سەدان هەزار لیتر گازی ئێرانیی هەناردە دەکرد بۆ کوریای باکور، هەفتەیەک پێش ئێستا ئاگر لەناو کەشتیەکەدا کەوتەوە و وردەوردە بە تەواوەتی نوقم بوو پێش ئەوەی تیمە فریاگوزارییەکان خۆیان بگەیەننە لای.


سێیینەی پیرۆز - ژنەفتن\n3ی ئایار، 2022\nلە ساتەوەختی خۆبەدەستەوەداندا و لە تەنیایییەکدا کە هەر تەنێ مەرگ چاوەڕێیەتی، چەشنی تاوی بیابانێکی هەمیشەیی، بە ئومێدەوە ئامێزی بێپایان، واڵا کردووە. بە وێنەی بارانی کەڵەهەوری شارێکی مژوولی جەنجاڵ، واژەی لێ دەبارێ. چەمەڕا دەکرێ تا لە کۆتایییەکی تراژیدیدا، هێور هێور وەبیر بچێتەوە؛ وەلێ بۆ وی کە لە هەناوی بوونەوە هەڵقوڵاوە، هیچ سەرەتایەک لە گۆڕێ نییە، تاوەکی کۆتایییەک هەبێت. زیاتر پێ دەچێ، دۆخێکی تەواو کۆمێدی بێتە خولقان.\nلە شوێنکاری یاخیبووندا، مینا تەنیاترین ڕاسپاردەهێنی ڕاستان؛ تەوربەدەست یەکیەک بتان دەشکێنێ و لەگەڵیدا بەرز و تاپاز، دەیکا بانگاواز. لەولاشەوە، ئاگری گڕگرتووی ڕەنگپەشیمانی و کوڵمەسوور، بە ئاهێکی ساردی سیخناخ لە ئەزموون و یادەوەریی تاڵەوە و، لەناو ئاپۆرەی بتپارێزاندا، بە هەموو بوونییەوە چاوەڕێیە تا بەڵکوو ئەم جارە کڵپەکڵپ، بیسووتێنێ.\nلە شەڕگەی کۆڵنەداندا، بەردەوام و بێوچان، زۆر و لە زۆر شت بیر دەکاتەوە. هەموو ئەوەی پێی دەبڕێ لە ئاکامدا؛ نە گوتن، نە نووسین، نە یاخیبوون؛ تەنیا بیرکردنەوە. بیرکردنەوە، بیرکردنەوە، بیرکردنەوە. بیرکردنەوە لە کات، لە شوێن، لە ئاگر و لە باران، لە سەرەتا و لە کۆتایی، لە مردن و لە نەمری؛ (بەردەوام و بێوچان، زۆر و لە زۆر شت بیر دەکاتەوە.) تا دەکەوێتە دۆخێک هۆشی نەخۆشی پڕ لە ناڵەناڵ، ناتوانێ تێبگا بیر لە کامیان، یا هەر لە چی ئەسڵەن، دەکاتەوە. ونبوون، ونبوون، ونبوون. لەدوای ئەوەوە، ناچارە بۆ ناکۆتا و لە کردەیەکی بێبڕانەوەی نەزادا، بەسەر کۆڵی ئەفسانەدا تۆپی هەردەم خزیوی جیهان، سەربخاتەوە تڕۆپکی مانا.


مانگرتنی کرێکارانی شارەداری شاری شنۆ – زاگرۆس پۆست\nماڵەوە / کوردستان / مانگرتنی کرێکارانی شارەداری شاری شنۆ\nچوار شه‌ممه 12 حوزه‌یران 2019\tکوردستان, هەواڵ 44 جار خوێنراوه‌ته‌وه\nکرێکارانی شارەداریی شاری شنۆ، بە هۆی پێنەدانی حەقدەستەکانیان ماوەی سێ ڕۆژە دەستیان داوەتە مانگرتن.\nبەپێی هەواڵی گەیشتوو بە ئاژانسی هەواڵدەریی زاگرۆس پۆست؛ کرێکارانی شارەداری شاری شنۆ، ماوەی سێ ڕۆژە بە هۆی دۆخی خراپی بژیویی ژیان و نەدانی حەقدەستی مانگانە، دەستیان داوەتە مانگرتن.\nبە پێی سەرچاوەی هەواڵ؛ سەرەڕای مانگرتنی سێ ڕۆژەی کرێکارانی شارەداری شاری شنۆ، تا ئێستا لە لایەن دەست و پەیوەندیەکانی ڕژیم بۆ وڵامدانەوە و بەدواداچوونی ویست و داخوازییەکانی کرێکاران هیچ کارێکیان ئەنجام نەداوە.\nشارەداری شاری شنۆ، تا ئێستا حەقدەستی چوار مانگی کۆتایی ساڵی ٩٧ی بە کرێکارانی شارەداری و فەزای سەوز نەداوە.\nنەدانی حەقدەستی چوار مانگی کۆتایی ساڵی ٩٧ لە لایەن شارەداری، لە کاتێکدایە کە شارەداری و شۆرای شاری شنۆ پێشتر ڕایانگەیاندبوو کە سەرجەم مووچەی ساڵی ٩٧ بە کرێکاران دراوە.\nکرێکارانی شارەداریی شنۆ لە درێژەی مانگرتنەکەیاندا داوای داخوازییەکانی خۆیان کردووە و ڕایانگەیاندووە کە تا گەیشتن بە ماف و داخوازیەکانیان درێژە بە مانگرتنەکە دەدەن.


وەزارەتی کشتوکاڵ فۆڕمە تازەکەی وەرگرتنەوەی گەنمی جوتیارانی هەڵوەشاندەوە\nدوای ئەوەی بەشێک لە جوتیارانی هەرێم گلەیان لە ڕێنمای و نوسراوی فۆڕمە تازەکەی وەزارەتی کشتوکاڵ کردبوو، ئەمڕۆ 27 ی کانونی یەکەم، وەزارەتی کشتوکاڵ فۆڕمەکەی هەڵوەشاندەوە.\nبەپێی ڕاگەیەنراوێکی وەزارەتی کشتوکاڵی هەرێم، کە تێیدا هاتووە، “بێگەرد تاڵەبانی وەزیری کشتوکاڵ و سەرچاوەکانی ئاو لەپێناو بەرژەوەندی گشتی جوتیاران بڕیاریدا بە ڕاگرتنی فۆرمە تازەکەی وەرگرتنەوەی پلانی ساڵانەی گەنمی جوتیاران”.\nڕاگەیەنراوەکەی وەزارەتی کشتوکاڵ ئاماژەی بەوەشکردووە، “دوای بەدواداچوون و گوێگرتن لە کێشە و داواکاری رۆژانەی جوتیاران بەتایبەتی ئەوانەی گرفتیان هەبوو بە هۆی وەرەسەی خێزانی، لە پێناوی بەرژەوەندی گشتی جوتیاران بڕیاردرا بە ڕاگرتنی ئەو فۆرمە”.\nوەزارەتی کشتوکاڵ ئەوەشی ڕاگەیاندووە کە وەرگرتنەوەی پلانی ساڵانەی گەنم هاوشێوەی ساڵانی ڕابردوو بەڕێوە دەچێت.\nسلێمانی.. سزای ئەنجامدانی لایڤ میوزیك و ئاهەنگی شەوی سەری ساڵ دیاریكرا\nبەشی نەهێشتنی تاوانی بەڕێوەبەرایەتیی پۆلیسی سلێمانی، دوو تۆمەتباریان دەستگیرکرد کە بڕێک دراوی ساختەیان پێبووە و بەنیازبوون ساغیبکەنەوە. لە…\nبافڵ تاڵەبانی: یەكێتی لەهەناوی كرێكاران و ڕەنجدەرانەوە گەشەیكردووە\nبەبۆنەی ڕۆژی جیهانیی كرێكارانەوە، هاوسەرۆكی یەكێتی دەڵێت، یەكێتی لەهەناوی كرێكاران و ڕەنجدەرانەوە گەشەیكردووە، بۆیە پاڵپشتی و داكۆكیكردن لە…


پێش دەستپێکردنی خوێندنی ئەمساڵ و لەسنوری ئیدارەی ڕاپەڕینەوە زەنگی بایکۆتکردنی ناوەندەکانی خوێندن لەلایەن مامۆستایانی ناڕازییەوە لێدرا و دەڵێن لەگەڵ دستپێکردنەوەی دەوامی خوێندنی ئەمساڵدا بایکۆت و خۆپیشاندان و ناڕەزایی بۆ بەدەستهێنانی مافەکانیان دەستپێدەکەن.\nئەمڕۆ پێنجشەممە 24ی ئەیلولی 2020، ئەنجومەنی مامۆستایانی ناڕازی لەشاری ڕانیە لەسنوری ئیدارەی ڕاپەڕین کۆبوونەوەیەکیان لەگەڵ بەشیک لە دەستە و ئەنجومەنە ناڕازییەکانی مامۆستایان و فەرمانبەران کۆبوونەوە.\nلەدوای کۆبوونەوەکەش لە کۆنفرانسێکی رۆژنامەوانیدا، ئەنجومەنی مامۆستایانی ناڕازی ڕایگەیاند، بڕیاریانداوە دەستپێکی خوێندنی ئەمساڵ بکەنە دەستپێکی بایکۆت و خۆپیشاندان و ناڕەزایی دژی ئەو دۆخە نالەبارەی کە دروستبووە و سەرجەم چین و تویژەکانی گرتووەتەوە.\nئاماژەیان بەوەشکرد، ئەوان ناچنەوە هۆڵەکانی خوێندن و بایکۆت دەکەن، هەتا داواکارییەکانیان جێبەجێدەکرێت و مافەکانیان پێدەدرێت.\nهاوکات هەر ئەمڕۆ بەڕێوەبەرانی خوێندنگە ئامادەییەکانی سنوری پەروەردەی پشدەر کۆبوونەوە و بڕیاریاندا، خویندنی ئەمساڵ هەڵپەسێرن تا 10ی مانگی داهاتوو، لەکاتێکدا بڕیارە 27ی ئەم مانگە خوێندنی ئەمساڵ دەستپێبکات.\nبەڕێوەبەرانی خوێندنگە ئامادەییەکانی سنوری پەروەردەی پشدەر لەڕاگەیەندراوێکدا هۆکاری بڕیارەکەیان بۆ چەند خاڵێک گەڕاندووەتەوە و ڕایانگەیاندووە: "بێباکی حکومەت بەرامبەر پەروەردە و فێرکردن لەئێستادا پرۆسەی پەروەردەی بە دۆخیکی نەخوازراودا بردووە."\nئەوەشیان خستووەتەڕوو، پێنەدانی ماف و شایستە داراییەکانیان و کاریگەرییە خراپەکانی خوێندنی ئەلکترۆنی بۆسەر پرۆسەی پەروەردە و فێرکردن، دوو هۆکاری دیکەی پشت بڕیارەکەیانن.\nلەڕاگەیەندراوەکەدا ئەوەش هاتووە، هیچ ئامادەکارییەک بۆ دەستپێکردنی خوێندن لەسنورەکەیان نەکراوە و هۆکارە خۆپارێزییەکانیش دابین نەکراوە بۆیان.\nخوێندنی زانکۆ و پەیمانگەکان لەنێوان ’’دەستپێکردنەوە’’ و ’’بایکۆت’’ کردندا\n2020.10.03 - 23:36\nئاگادارییەک لە خوێندنى باڵاوە بۆ دەرچوانى دوانزەى ئامادەیى\n2020.10.03 - 12:48


زانكۆی سلێمانی و زانكۆی پرۆتستانت -ی ئەڵمانیا، كۆنفرانسێكی نێودەوڵەتییان ئەنجامدا\nئەمڕۆ 10/21 هەردوو زانكۆی سلێمانی و زانكۆی پرۆتستانت بۆ زانستە كردارییەكان لە بۆخم/ ئەڵمانیا، كۆنفرانسێكی زانستی نێودەوڵەتی هاوبەشیان لە ژێرناوی (كاری كۆمەڵایەتی لە ناوچە پڕململانێ سیاسییەكاندا:ئاڵنگاریی و دەرفەتەكان)ئەنجامدا .\nئەو كۆنفرانسە بەئامادەبوونی پڕۆفیسۆری یاریدەدەر دكتۆر رەزا حەسەن حسین سەرۆكی زانكۆی سلێمانی و سەرۆك زانكۆكانی كوردستان و میوانانی بیانی و مامۆستایان و خوێندكارانی زانكۆی سلێمانی بەڕێوەچوو، كە تێیدا جگە لە وتاری سەرۆكی زانكۆی سلێمانی چەندین وتاری تر لەدەستپێكی كردنەوەی كۆنفرانسەكە خوێندرانەوە.\nئامانج لەم كۆنفرانسە خستنەڕووی پێگەو رۆڵی كاری كۆمەڵایەتییە لە كەمكردنەوەی كاریگەرییە نەخوازراوەكانی جەنگ، هەروەها پەرەپێدانی كاری كۆمەڵایەتی و گۆڕینەوەی ئەزموونەكان لەنێوان خۆرهەڵات و خۆرئاواداو خستنەڕووی كاری كۆمەڵایەتی لە كەمكردنەوەی دیاردەی توندوتیژی جێندەریدا هەروەها خستنەڕووی چۆنێتی پرۆسەی بونیادنانی ئاشتی لە كۆمەڵگەی دوای ململانێدا.\nپڕۆفیسۆری یاریدەدەر دكتۆرە ژیا عەباس بەرپرسی خوێندنی باڵا لە كۆلێژی زانستە مرۆڤایەتییەكان و مامۆستای بەشی كاری كۆمەڵایەتی لەبارەی كۆنفرانسەكەوە وتی: ئەم كۆنفرانسە كۆتایی پرۆژەیەكە لە2016 ەوە بەشی كارو كۆمەڵایەتی كۆلێژی زانستە مرۆڤایەتییەكات ڕێككەوتنێكیان كرد لەگەڵ زانكۆی پرۆتستانت بۆ زانستە كردارییەكان لە بۆخم/ ئەڵمانیا، پرۆژەكە لە2019-2020 كۆتایی دێت كە ئەم كۆنفرانسە دەرئەنجامێكە بۆ ئەو پرۆژەیە جگە لەوەش دوو كتێبمان نوسیوە كە یەكێكیان بە زمانی ئینگلیزییە ئەویتریشیان بەزمانی كوردییە لەم ماوەیەدا بڵاودەبێتەوە كە خوێندكارەكانی بەشی كاری كۆمەڵایەتی دەتوانن سودی لێوەربگرن.\nباسی لەوەشكرد كە ئەوان دەتوانن لەڕێی ئەم كۆنفرانسەوە سودێكی زۆر وەربگرن لەئەزموونی ئەو كەسانەی كە لە وڵاتەكانی ترەوە هاتوون هەر بۆ ئەو مەبەستەش ئە وڵاتانەیان بانگهێشتكردووە كە كاری كۆمەڵایەتی تێیدا كۆنە و گەیشتوونەتە قۆناغێكی پێشكەوتوو تا سود لە ئەزموونی ئەوان وەربگرن.\nجێی باسە لەماوەیدەستبەكاربوون لەم پرۆژەیەدا ئاڵوگۆڕی خوێندكار و مامۆستا كراوە لەنێوان هەردوو لادا چگە لەوەش چەندین ۆركشۆپ ڕێكخراوە كە زۆرترین زانیاری تێدا خراوەتە ڕوو لە زۆربەی بوارە جیاجیاكاندا.\nئەم كۆنفرانسە بۆ ماوەی دوو ڕۆژ لەهۆڵی كۆماری كوردستانی كۆلێجی زانستە مرۆڤایەتییەكان بەردەوام دەبێت كە بڕیارە 20 توێژینەوە پێشكەشبكرێت كە لە لایەن لیژنەی تایبەتمەندەوە هەڵسەنگاندنی تەواوی بۆكراو لەناو چەندین توێژینەوەی وەرگیراو پەسەندكراوە بۆ بەشداربون لە كۆنفرانسەكەدا.


👁 ئەڤ بابەتە 12,427 جار هاتیە دیتن\n👁 ئەڤ بابەتە 12,874 جار هاتیە دیتن\n👁 ئەڤ بابەتە 14,607 جار هاتیە دیتن\n👁 ئەڤ بابەتە 12,123 جار هاتیە دیتن\n👁 ئەڤ بابەتە 12,257 جار هاتیە دیتن\n👁 ئەڤ بابەتە 14,272 جار هاتیە دیتن\n📅 دەمێ تومارکرنێ Oct 23 2016 1:33PM\n👁 ئەڤ بابەتە 11,629 جار هاتیە دیتن\nئاژانسی پاراستن و زانیاری \_ زانیاری هەرێمی کوردست [ زێدە... 👁] ✖ ✖ ✖ 0 0 ✔ 92% ✍ هـ.ب. 23-10-2016 13:33:51\n📊 ئاماری بۆردومانکردنی بنکەکانی داعش لە لایەن فڕۆکەکانی هاوپەیمانانەوە لە باشووری کوردستان ئامار و راپرسیا\n📅 دەمێ تومارکرنێ Mar 14 2016 11:11PM\n👁 ئەڤ بابەتە 13,189 جار هاتیە دیتن\nفڕۆکەکانی هاوپەیمانان لە ڕێکەوتی 12-08-2014 تا 1 [ زێدە... 👁] ✖ ✖ 0 0 ✔ 87% ✍ س.ئـ. 14-3-2016 23:11:06\n📊 ئاماری دوو مانگی رابردووی کوژراوانی داعش لە سوریا ئامار و راپرسیا\n📅 دەمێ تومارکرنێ Nov 23 2014 10:10AM\n👁 ئەڤ بابەتە 9,991 جار هاتیە دیتن\nلە ماوەی دوو مانگی رابردووی هێرشی ئەمریکا و وڵاتان [ زێدە... 👁] ✖ ✖ ✖ 0 0 ✔ 81% ✍ هـ.ب. 23-11-2014 10:10:34\n📊 ئاماری رزگاربوانی کوردانی ئێزدی لەدەست داعش ئاشکرا دەکرێت ئامار و راپرسیا\n📅 دەمێ تومارکرنێ Apr 17 2015 4:06PM\n👁 ئەڤ بابەتە 12,501 جار هاتیە دیتن\nبەڕێوەبەرایەتی کاروباری ئێزدییەکان لە وەزارەتی ئەو [ زێدە... 👁] ✖ ✖ ✖ 0 0 ✔ 83% ✍ هـ.ب. 17-4-2015 16:06:47


📅 00-02-1973 Dates & Events\n👁 This item has been viewed 4,849 times\n- بۆ دووەم جار نارنجۆکێکی تر فڕێدرایە نێو ماڵی کەر [ More... 👁] ✖ ✖ ✖ 0 0 ✔ 70% ✍ H.B. 8/30/2010 11:20:20 AM\n📅 00-03-1970 Dates & Events\n👁 This item has been viewed 6,250 times\n- بارزانی لە جەلال تاڵەبانی خۆشبوو و لەگەڵ دەستەکە [ More... 👁] ✖ ✖ ✖ 0 0 ✔ 72% ✍ H.B. 8/30/2010 11:20:19 AM\n👁 This item has been viewed 14,676 times\n- بەرزبوونەوەی جەنگی دیپلۆماسی لە نێوان د.ت و د.ا [ More... 👁] ✖ ✖ ✖ 0 0 ✔ 99% ✍ H.B. 8/30/2010 11:21:17 AM\n📅 00-06-1970 Dates & Events\n👁 This item has been viewed 5,742 times\n- سەردانی میر کامەران بەدرخان بۆ باشووری کوردستان، [ More... 👁] ✖ ✖ ✖ 0 0 ✔ 80% ✍ H.B. 8/30/2010 11:20:19 AM\n- ناوەڕاستی ئەم مانگە: گیرانی شێخ حەسەن لەلایەن د. [ More... 👁] ✖ ✖ ✖ 0 0 ✔ 84% ✍ H.B. 8/30/2010 11:21:26 AM\n👁 This item has been viewed 4,927 times\n- پێکدادانی ینک و ب.ئیسلامی لە ناوچەی سلێمانی. - [ More... 👁] ✖ ✖ ✖ 0 0 ✔ 96% ✍ H.B. 8/30/2010 11:20:53 AM\n👁 This item has been viewed 9,598 times\nباکووری کوردستان - دادگای تورک سزای دوو ساڵ و شەش [ More... 👁] ✖ ✖ 15 4 ✔ 99% ✍ H.B. 3/1/2018 12:00:00 AM\n📅 01-05-1994 Dates & Events\n- دەستپێرکردنی شەڕی براکوژی لە نێوان هێزەکانی ینک [ More... 👁] ✖ ✖ 0 2 ✔ 88% ✍ H.B. 8/30/2010 11:20:53 AM\n👁 This item has been viewed 45,931 times\nباکووری کوردستان - شاندێکی کەجەدە، هەدەپە و دەبەپ [ More... 👁] ✖ ✖ 20 5 ✔ 99% ✍ H.B. 8/2/2020 11:00:26 PM\n📅 02-03-2016 Dates & Events\n📅 Added on Mar 2 2016 1:24PM\n👁 This item has been viewed 9,972 times\n- والی پارێزگای ئامەد بە بڕیارێک هاتوچۆی لە ناوچەی [ More... 👁] ✖ ✖ ✖ 0 22 ✔ 76% ✍ H.B. 3/2/2016 1:24:10 PM\n| Page generation time: 3.062 second(s)!


میلان ھەواڵێکی ناخۆشی بۆ گۆڵپارێزەکەی ئامادە کردووە\n2019-09-11 [12:59 PM]\nیانەی ئەی سی میلانی ئیتاڵی ھەوڵدەدات لەماوەی داھاتوو گرێبەستی گۆڵپارێزی یەکەمی تیپەکەی جیانلویجی دۆنارۆما نوێبکاتەوە .\nبەپێی ھەواڵێکی رۆژنامەی کۆریری دیللۆ سپۆڕتی ئیتاڵی ، بەرپرسانی یانەی ئەی سی میلان ھەوڵەکانیان دەست پێکردووە بۆ نوێکردنەوەی بۆندی دۆنارۆما و لەمبارەیەوە گفتوگۆیان لەگەڵ مینۆ رایۆلای بریکاری کارەکانی یاریزانەکە کردووە .\nلەھەواڵەکە ھاتووە ، ئەوەی جێگەی سەرنجە بەرپرسانی یانەی میلان لە بڕی زیاد کردنی مووچەی دۆنارۆما ھەوڵدەدەن مووچەکەی لە ٦ ملیۆن یۆرۆی ساڵانە کەم بکەنەوە بۆ پێنج ملیۆن یۆرۆ.بۆ ئەم کارەش پشت بە خۆشەویستی یاریزانەکە بۆ یانەکە دەبەستن .\nلەھەواڵەکە ئاماژە بەوەکراوە، دۆنارۆمای تەمەن ٢٠ ساڵ ئاستێکی نایاب لەگەڵ یانەی میلان پێشکەش دەکات و بۆندەکەشی لە ھاوینی ٢٠٢١ کۆتایی پێدێت و بەرپرسانی میلان دەیانەوێت لە ئێستاوە بۆندەکەی نوێ بکەنەوە بۆ ئەوەی لە گرێبەستی یانەکانی دیکە بیپارێزن .\nئەم هەواڵە 7360جار خوێندراوەتەوە


فراکسیۆنی یەکێتی نیشتمانی کوردستان بەبۆنەی ساڵیادی راپەرینی گەلی کوردستان ڕاگەیەندراوێکی بڵاوکردەوە و ئاماژەیان بەوەکردووە، پاڵپشت بە ھێزە رەسەنەکانی کوردایەتی ، وەرچەرخانێکی مێژووی و ستراتیژی لەژیانی تاک و کۆمەڵگەی کوردەواری روویدا کەئەویش ڕاپەرینی بەھاری 1991ی خەڵکی کوردستان بوو دژی ڕژێمی بەعسی فاشی و وەدەرنانی دارودەستەی بەعسیەکان بوو لەکوردستان.\nدەقی راگەیەنراوەکە :\nپێشمەرگە و ڕێکخستنی دێرین و تێکۆشەرانی ئازادی کوردستان\nھێزو لایەنە سیاسیە عیراقیەکان\n٣٠ ساڵ لەمەوبەر بەپشیوانی کۆمەڵانی خەڵک و بەھێز و بازوی پێشمەرگە قارەمانەکان و بە رۆحی شەھیدە سەربڵندەکانمان ، لەژێر رۆشنایی پێشبینیەکانی سەرۆک مام جەلال و بەئەندازیاری یەکێتیی نیشتمانی کوردستان ، پاڵپشت بە ھێزە رەسەنەکانی کوردایەتی ، وەرچەرخانێکی مێژووی و ستراتیژی لەژیانی تاک و کۆمەڵگەی کوردەواری روویدا کەئەویش ڕاپەرینی بەھاری ١٩٩١ ی خەڵکی کوردستان بوو دژی ڕژێمی بەعسی فاشی و وەدەرنانی دارودەستەی بەعسیەکان بوو لەکوردستان.\nڕاپەرینی بەھاری خەڵکی کوردستان لەساڵی ١٩٩١ کە لە رانیەی دەروازەوە دەستیپێکرد و لەکەرکوکی قودسی کوردستان تاجەگوڵی لەسەرنا ، ھەربەتەنھا دەرگای ئازادی بۆ مرۆڤی کورد و بۆ پێکھێنانی ئەزمونێکی دیموکراسی لەباشوری کوردستان و بۆ ھەڵبژاردنی ئازاد و پەرلەمان و حکومەتی خۆماڵی کوردی نەکردەوە ، بەڵکو لەمەش زیاتر ڕاپەرینەکەی ئێمە ھەوێنی لاوازبونی ڕژێمی سەدام و درێژبونەوەی بوو تا گەشتە ڕووخانی تەواوەتی ئەو ڕژێمە و پرۆسەی ئازادی عیراق لەساڵی ٢٠٠٣ کە بەھاوکاری ھێزەکانی ھاپەیمانان و تەواوی ھێزە عیراقیە ئازادیخوازەکان بەمەش سەرەنجام عیراقێکی دیموکراتی فیدراڵ لەسەر بنەمای دەستور لەدایک بوو\nئێمە لەفراکسیۆنی یەکیتیی لەژێر رۆشنایی سیاسەتی ھاوسەرۆکان و سەرکردایەتی نوێ ، درێژە پێدەری ئەو خەباتە کوردستانیانەی خۆمانین کەئەویش بەرگریکردنە لەمافەکانی خەڵکی کوردستان و بەھاکانی ئازادی تاک و دژایەتی گەندەڵی و چەسپاندنی شەفافیەت لەسێکتەرە گرنگەکانی ئیدارەدانی ژیانی خەڵک بەئامانجی دەستەبەرکردنی ژیانێکی باشتر بۆ ھاوڵاتیانی ھەرێمی کوردستان.\nلایەنە سیاسیە عیراقیە بەرێزەکان\nلەم یادە پیرۆزەی راپەرینی خەڵکی کوردستان ، فراکسیۆنی یەکێتیی لەئەنجومەنی نوێنەران لەسەر ڕێبازی سەرۆک مام جەلال بەردەوامە لەھەوڵەکانی بۆ چارەسەرکردنی کێشەکان لەسەربنەمای دەستور. ھەر بۆیە لەم کاتەدا جارێکی تر داوا دەکەین کەپێویستە چیدیکە موچەی خەڵک و بژێوی ھاوڵاتیان و موچەخۆرانی کوردستان نەکرێتە قوربانی ململانێی سیاسی و بانگەشەی پێشوەختی ھەڵبژاردن و دەبێت ھەموان سەرباری جیاوازیەکانمان رووبەرووی ئاستەنگەکان ببینەوە و بەرۆحی بەرپرسیاریەتیەوە ھەنگاو بنێین بۆ تێپەراندنی پرۆژە یاسا گرنگەکانی وەک بودجە و دادگای فیدراڵی و پرۆژە یاسای نەوت و گاز.\nڕێز و وەفا بۆ شەھیدانی سەربەرزی راپەرین و تەواوی کوردستان\nسڵاو لەڕۆحی ھەمیشە زیندووی سەرۆک مام جەلال\nسەرکەوێ ئیرادەی خەڵکی ئازادیخوازی کوردستان\nفراکسیۆنی یەکێتیی نیشتمانی کوردستان


به‌گه‌رمكردنه‌وه ژه‌هراوی ده‌بن - Yeane.Org ماڵپەری یانی\nپزیشكه‌كان هۆشداری ده‌ده‌ن كه هه‌ندێك خۆراك ده‌بێته هۆی زیانگه‌یاندن به‌مرۆڤ له‌كاتی گه‌رمكردنه‌وه‌دا، هه‌ندێك له‌خانمان به‌هۆی سه‌رقاڵیان ناتوانن هه‌مو ژه‌مه‌كان خواردن ئاماده بكه‌ن، ئه‌وا هه‌ڵده‌ستن به‌گه‌رم كردنه‌وه‌ی خۆراكه‌كانی ژه‌می پێشوتر، كه ئه‌م خۆراكانه ده‌بنه هۆی زیانگه‌یاندن به‌له‌شی مرۆڤ.\nهه‌ندێك له‌و خۆراكانه ده‌بنه هۆی دروست بونی چه‌ندین نه‌خۆشی‌و زیانبه‌خش بۆ له‌ش، ته‌نانه‌ت ده‌بنه هۆی ژه‌هراوی بونی له‌شی مرۆڤ، له‌گۆڤاری (ومێن ده‌یلی) دا هاتوه كۆمه‌ڵێك خۆراك كه به‌گه‌رم كردنه‌وه ده‌بنه هۆی ژه‌هراوی بونی له‌شی مرۆڤ، ئه‌مانه‌ش ئه‌و خۆراكانه‌ن.\nده‌بێت كه ئاماده‌كرا خێرا بخورێت، نابێت بمێنێته‌وه‌و جارێكی دیكه گه‌رم بكرێته‌وه.\nده‌وڵه‌مه‌نده به‌نیترات، نابێت گه‌رم بكرێته‌وه، ئه‌گه‌ر بێتو گه‌رم بكرێته‌وه ئه‌وا مادده‌ی نیتراته‌كه ده‌بێته مادده‌ی نیتریت، كه ئه‌مه‌ش زۆر زیانبه‌خشه.\nده‌وڵه‌مه‌نده به‌سوده خۆراكیه‌كانی، به‌گه‌رم كردنه‌وه سوده‌كانی له‌ده‌ست ده‌دات، ده‌گۆڕێت بۆ مادده‌ی ژه‌هراوی.\nبه‌گه‌رمكردنه‌وه‌ی گۆشت پێكهاته پڕۆتینیه‌كانی ده‌گۆڕێت كه‌تێیدایه، ئه‌گه‌ر بێتو زۆر گرنگ بو ئه‌توانیت گه‌رمی بكه‌یته‌وه، به‌شێوه‌یه‌كی مامناوه‌ند، واته نابێت زۆر گه‌رم بكرێت.\nهه‌روه‌ها كه‌ره‌وز پێكهاتوه له‌مادده‌ی نیترات، ده‌بێت به‌فرێشی بخورێت.\nیه‌كێكه له‌و خۆراكانه‌ی كه مه‌ترسیه‌كی زۆر ده‌خاته سه‌ر له‌شی مرۆڤ به‌گه‌رمكردنێكی زۆر، ده‌بێت كه ئاماده‌كرا خێرا بخورێت، یان به‌ساردی بخورێت، ئه‌گه‌رنا سوده ته‌ندروستیه‌كانی ده‌گۆڕێت بۆ ژه‌هر.\nئه‌میش یه‌كێكه له‌و خۆراكانه‌ی كه ده‌وڵه‌مه‌نده به‌نیترات، له‌كاتی گه‌رمكردنه‌وه‌یدا ئه‌و نیتراته ده‌گۆڕێت بۆ نیتریت، زانراوه نیتریت هۆكاری توشبونه به‌زۆربه‌ی نه‌خۆشیه‌كان، ترسناكترینیشیان شێرپه‌نجه‌یه، بۆیه پزیشكان ئامۆژگاریتان ده‌كه‌ن كه سپیناخی فرێش بخۆن.\nژه‌می ئێواره دوامه‌خه‌ن